LIETUVOS RESPUBLIKOS ŪKIO MINISTRO

ĮSAKYMAS

DĖL VP2-1.4-ŪM-05-V PRIEMONĖS „INOGEB LT-3“ PROJEKTŲ FINANSAVIMO SĄLYGŲ APRAŠO patvirtinimo

2011 m. birželio 29 d. Nr. 4-456

Vilnis

Vadovaudamasis Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 (Žin., 2008, Nr. 4-132; 2009, Nr. 131-5682), 18.2 ir 18.3 punktais:

1. Tvirtinu VP2-1.4-ŪM-05-V priemonės „Inogeb LT-3“ projektų finansavimo sąlygų aprašą (pridedama).

2. Pavedu ūkio viceministrui Mindaugui Petrauskui kontroliuoti, kaip vykdomas šis įsakymas.

Ūkio ministras	Rimantas Žylius

PATVIRTINTA

Lietuvos Respublikos ūkio ministro

2011 m. birželio 29 d. įsakymu Nr. 4-456

VP2-1.4-ŪM-05-V PRIEMONĖS „inogeb lt-3“ PROJEKTŲ FINANSAVIMO SĄLYGŲ APRAŠAS

I. BENDROSIOS NUOSTATOS

1. VP2-1.4-ŪM-05-V priemonės „Inogeb LT-3“ projektų finansavimo sąlygų aprašas (toliau – Aprašas) parengtas vadovaujantis 2006 m. liepos 5 d. Europos Parlamento ir Tarybos reglamentu (EB) Nr. 1080/2006 dėl Europos regioninės plėtros fondo ir panaikinančio Reglamentą (EB) Nr. 1783/1999 (OL 2006 L 210, p. 1), su paskutiniais pakeitimais, padarytais 2010 m. gegužės 19 d. Europos Parlamento ir Tarybos reglamentu (EB) Nr. 437/2010 (OL 2010 L 132, p. 1), 2006 m. liepos 11 d. Tarybos reglamentu (EB) Nr. 1083/2006, nustatančiu bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo ir panaikinančiu Reglamentą (EB) Nr. 1260/1999 (OL 2006 L 210, p. 25), su paskutiniais pakeitimais, padarytais 2010 m. birželio 16 d. Europos Parlamento ir Tarybos reglamentu (ES) Nr. 539/2010 (OL 2010 L 158, p. 1) (toliau – Reglamentas (ES) Nr. 1083/2006), 2006 m. gruodžio 8 d. Komisijos reglamentu (EB) 1828/2006, nustatančiu Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo, ir Europos Parlamento bei Tarybos reglamento (EB) Nr. 1080/2006 dėl Europos regioninės plėtros fondo, įgyvendinimo taisykles (OL 2006 L 371, p. 1), su paskutiniais pakeitimais, padarytais 2010 m. rugsėjo 17 d. Komisijos reglamentu (ES) Nr. 832/2010 (OL 2010 L 248, p. 1), 2010 m. rugsėjo 17 d. Komisijos reglamentu (ES) Nr. 832/2010 (OL 2010 L 248, p. 1), 2006 m. gruodžio 15 d. Komisijos reglamentu (EB) Nr. 1998/2006 dėl Sutarties 87 ir 88 straipsnių taikymo de minimis pagalbai (OL 2006 L 379, p. 5) (toliau – Komisijos reglamentas (EB) Nr. 1998/2006), 2007 m. balandžio 26 d. Europos Komisijos sprendimu Nr. K(2007) 1808, patvirtinančiu Lietuvos 2007–2013 metų Europos Sąjungos struktūrinės paramos panaudojimo strategiją, 2007 m. liepos 30 d. Europos Komisijos sprendimu Nr. K(2007) 3740, patvirtinančiu Ekonomikos augimo veiksmų programą, Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklių, patvirtintų Lietuvos Respublikos Vyriausybės 2007 m. spalio 31 d. nutarimu Nr. 1179 (Žin., 2007, Nr. 117-4789), (toliau – Išlaidų ir finansavimo reikalavimų atitikties taisyklės) nuostatomis, Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 (Žin., 2008, Nr. 4-132), nuostatomis, Atsakomybės ir funkcijų paskirstymo tarp institucijų, įgyvendinant Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas, taisyklių, patvirtintų Lietuvos Respublikos Vyriausybės 2007 m. spalio 17 d. nutarimu Nr. 1139 (Žin., 2007, Nr. 114-4637), (toliau – Atsakomybės ir funkcijų paskirstymo tarp institucijų taisyklės) nuostatomis, Ekonomikos augimo veiksmų programos priedu, patvirtintu Lietuvos Respublikos Vyriausybės 2008 m. liepos 23 d. nutarimu Nr. 788 (Žin., 2008, Nr. 95-3721) (toliau – Nutarimas Nr. 788), Metodiniais nurodymais vertintojams dėl projektų atitikties bendriesiems Stebėsenos komiteto patvirtintiems atrankos kriterijams vertinimo ir Metodiniais nurodymais dėl projektų finansavimo sąlygų aprašo, patvirtintais Lietuvos Respublikos finansų ministro 2008 m. vasario 20 d. įsakymu Nr. 1K-066 (Žin., 2008, Nr. 23-861, Nr. 120-4567).

2. Aprašas skirtas pareiškėjams, partneriams ir institucijoms, kurios atliks vertinimą ir atranką. Finansavimas iš Europos Sąjungos (toliau – ES) fondų lėšų skiriamas Ekonomikos augimo veiksmų programos 1 prioriteto „Ūkio konkurencingumui ir ekonomikos augimui skirti moksliniai tyrimai ir technologinė plėtra“ VP2-1.4-ŪM-05-V priemonės „Inogeb LT-3“ (toliau – Priemonė) projektams įgyvendinti.

3. Pagal Aprašą valstybės pagalba neteikiama. Teikiamo finansavimo forma yra negrąžintina subsidija (dotacija), teikiama nominaliąja verte. Finansavimas yra skiriamas iš Ūkio ministerijos programos (Europos regioninės plėtros fondo) lėšų. Pagal Aprašą numatoma paskirstyti Nutarimo Nr. 788 Priemonės aprašymo dalyje „Finansavimo planas“ numatytą projektams galimą skirti finansavimo lėšų sumą.

4. Apraše vartojamos sąvokos:

Patvirtinta metinė finansinė atskaitomybė – pareiškėjo metinės finansinės atskaitomybės dokumentai, patvirtinti Lietuvos Respublikos įstatymų ir pareiškėjo steigimo dokumentų nustatyta tvarka.

Kitos Apraše vartojamos sąvokos atitinka Išlaidų ir finansavimo reikalavimų atitikties taisyklėse, Projektų administravimo ir finansavimo taisyklėse, Atsakomybės ir funkcijų paskirstymo tarp institucijų taisyklėse, Reglamente (ES) Nr. 1083/2006, Komisijos reglamente (EB) Nr. 1998/2006 ir kituose teisės aktuose vartojamas sąvokas.

II. PRIEMONĖS TIKSLAI IR REMIAMOS VEIKLOS

5. Priemonė prisideda prie Ekonomikos augimo veiksmų programos 1 prioriteto „Ūkio konkurencingumui ir ekonomikos augimui skirti moksliniai tyrimai ir technologinė plėtra“ 4 uždavinio „Pagerinti žinių ir technologijų sklaidos terpę, skatinti verslo ir mokslo bendradarbiavimą mokslinių tyrimų ir technologinės plėtros srityje“ įgyvendinimo. Priemonės tikslas – stiprinti Lietuvos inovacijų sistemą siekiant sukurti veiksmingą žinių ir technologijų sklaidos terpę, kuri skatintų šalies įmones aktyviau plėtoti mokslinių tyrimų ir technologinės plėtros (toliau – MTTP) ir inovacijų veiklą.

6. Pagal Aprašą Priemonės lėšomis bus finansuojamos visos Priemonės veiklos:

6.1. informacijos apie MTTP ir inovacijų programas, ES paramą verslo plėtrai, inovacinius projektus sklaida ir Lietuvos pasiekimams MTTP ir inovacijų srityje populiarinti: viešo pobūdžio informacinės medžiagos (taip pat garso ir vaizdo) kūrimas, rengimas ir sklaida, informacinių tinklalapių ir duomenų bazių kūrimas ir jų turinio palaikymas, dalyvavimas panašią veiklą plėtojančių užsienio ir tarptautinių organizacijų projektuose;

6.2. viešosios paslaugos smulkiojo ir vidutinio verslo (toliau – SVV) subjektams, kuriantiems, siekiantiems kurti ir diegti inovacijas, susijusias su:

6.2.1. verslo ir mokslo bendradarbiavimu bei inovacijų partnerystės skatinimu ir plėtra: verslo ir mokslo visuomenės bendradarbiavimo skatinimo priemonių įgyvendinimas, partnerių įmonėms, mokslo ir studijų institucijoms paieškos paslaugų teikimas, įmonių technologinių poreikių nustatymas ir partnerių suradimas, konsultavimas intelektinės nuosavybės apsaugos paslaugų, mokslinių tyrimų rezultatų komercinimo, technologijų perdavimo klausimais, inovacinių tinklų kūrimosi projektų inicijavimas, paramos inovacijoms teikimo paslaugų paklausos didinimas;

6.2.2. informacinės pagalbos, konsultacijų administruojamų tarptautinių MTTP, inovacijų ir su jomis siejamų programų klausimais teikimu: galimybių dalyvauti tarptautinėse MTTP ir inovacijų programose ir panašią veiklą vykdančių organizacijų veiklose klausimais, nacionalinės, ES ir tarptautinės finansinės paramos gavimo klausimais inicijuojant ar įgyvendinant inovacijų plėtros projektus, elektroninių paslaugų diegimo klausimais;

6.3. kita susijusi veikla įvairiai inovacijų plėtrai skatinti ir MTTP bei inovacijų aplinkai gerinti.

7. Visos Priemonės veiklos gali būti atliekamos pareiškėjo ir partnerių arba užsakomos ir įsigyjamos rinkoje.

8. Pagal Aprašą projektų įgyvendinimo sėkmė bus matuojama Priemonės įgyvendinimo stebėsenos rodikliais:

8.1. Priemonės produkto rodikliai:

8.1.1. MTTP ir inovacijų aplinkos gerinimo projektai. Projekto vykdytojas, be šio produkto rodiklio, privalo pasirinkti bent vieną Aprašo 8.1.2–8.1.3 punktuose nurodytą produkto rodiklį;

8.1.2. įgyvendintos MTTP srities ir inovacijų populiarinimo ir sklaidos priemonės;

8.1.3. įgyvendintos verslo ir mokslo bendradarbiavimo ir inovacijų tinklų kūrimosi skatinimo priemonės.

8.2. Priemonės rezultato rodikliai. Projekto vykdytojas privalo pasirinkti bent vieną Aprašo 8.2.1–8.2.3 punktuose nurodytą rezultato rodiklį:

8.2.1. sukurtos naujos technologinės įmonės;

8.2.2. SVV subjektai, pasinaudoję konsultavimo, informavimo paslaugomis, susijusiomis su tarptautinėmis MTTP, inovacijų ir su jomis siejamomis programomis;

8.2.3. bendrų verslo, mokslo ir studijų institucijų, inovacinių tinklų projektų skaičiaus padidėjimas per 2 metus po projekto įgyvendinimo.

9. VP2-1.4-ŪM-05-V priemonės „Inogeb LT-3“ stebėsenos rodiklių skaičiavimo metodika pateikiama Aprašo 4 priede.

III. REIKALAVIMAI PAREIŠKĖJAMS, PARTNERIAMS IR PROJEKTAMS

10. Tinkamas pareiškėjas yra Mokslo, inovacijų ir technologijų agentūra, atitinkanti visas Tinkamumo finansuoti vertinimo metodikos (Aprašo 2 priedas) (toliau – 2 priedas) 7.1–7.2 punktuose išvardytas sąlygas ir reikalavimus.

11. Tinkami partneriai gali būti viešieji juridiniai asmenys, atitinkantys visus 2 priedo 7.1 ir 7.2 punktuose nustatytus reikalavimus.

12. Pareiškėjas yra tiesiogiai atsakingas už projekto parengimą, įgyvendinimą ir rezultatus nepriklausomai nuo to, ar pareiškėjas projektą įgyvendina vienas, ar su partneriu.

13. Pareiškėjas ir partneriai turi užtikrinti pakankamus administracinius gebėjimus ir finansinius išteklius (jei taikoma) projektui įgyvendinti.

14. Pareiškėjas ir partneriai turi užtikrinti efektyvų projektui įgyvendinti reikalingų lėšų panaudojimą.

15. Kai paraiška dėl projekto finansavimo (toliau – paraiška) teikiama kartu su partneriu (-iais), prie paraiškos turi būti pridedama galiojanti jungtinės veiklos (partnerystės) sutarties kopija. Jungtinės veiklos (partnerystės) sutartį pasirašo pareiškėjas ir visi projekto partneriai.

16. Jungtinės veiklos (partnerystės) sutartyje turi būti aiškiai išdėstyti šalių įsipareigojimai ir teisės projekto atžvilgiu (kiekvienos šalies finansinis ir dalykinis indėlis į projektą, teisės į bendrai sukurtą ar įgytą turtą, projekto rezultatai ir kita), šalių atsakomybė, taip pat įsipareigojimai laikytis pagrindinių geros partnerystės praktikos taisyklių:

16.1. visi partneriai turi būti perskaitę paraišką ir susipažinę su savo teisėmis ir pareigomis įgyvendinant projektą;

16.2. įgyvendindamas projektą jo vykdytojas privalo reguliariai konsultuotis su partneriais ir nuolat juos informuoti apie projekto įgyvendinimo eigą;

16.3. projekto vykdytojas visiems partneriams privalo persiųsti visų viešosios įstaigos Lietuvos verslo paramos agentūros (toliau – LVPA) teikiamų ataskaitų kopijas;

16.4. visi projekto pakeitimai, turintys įtakos partnerių įsipareigojimams ir teisėms, prieš kreipiantis į LVPA pirmiausia turi būti raštu suderinti su partneriais.

17. Projektas, tinkamas finansuoti pagal Priemonę:

17.1. pagrindinės projekto veiklos (arba didžioji jų dalis) fiziškai turi būti vykdomos Lietuvos Respublikos teritorijoje, o jeigu tai nėra įmanoma dėl projekto specifikos ir veiklos pobūdžio ir veikla (-os) yra vykdoma (-os) už Lietuvos Respublikos ribų, tuomet vykdomos (-ų) veiklos (-ų) metu sukurti produktai, rezultatai ir nauda (ar jų dalis, proporcinga Lietuvos Respublikos finansiniam įnašui) turi atitekti Lietuvos Respublikai;

17.2. turi būti įgyvendintas ne trumpiau kaip per 12 mėnesių nuo projekto veiklų įgyvendinimo pradžios. Visos projekto veiklos turi būti baigtos įgyvendinti ir galutinis mokėjimo prašymas turi būti pateiktas ne vėliau kaip iki 2015 m. spalio 1 d.;

17.3. turi neviršyti Reglamento (ES) Nr. 1083/2006 2 skirsnio 39 straipsnyje nustatytos didelės apimties projekto sumos (bendros projekto vertės) – 172,64 mln. Lt (šimto septyniasdešimt dviejų milijonų šešių šimtų keturiasdešimt tūkstančių litų);

17.4. turi atitikti Stebėsenos komiteto veiksmų programų, įgyvendinančių Lietuvos 2007–2013 metų Europos Sąjungos struktūrinės paramos panaudojimo strategiją, įgyvendinimo priežiūrai atlikti, sudaryto Lietuvos Respublikos Vyriausybės 2007 m. sausio 22 d. nutarimu Nr. 60 (Žin., 2007, Nr. 10-396; 2008, Nr. 4-133), patvirtintus visus bendruosius ir specialiuosius atitikties projektų atrankos kriterijus. 2 priede išvardyti projektui taikomi bendrieji ir specialieji projekto atrankos kriterijai ir vertinimo klausimai, ir (arba) teiginiai, pagal kuriuos nustatoma, ar projektas atitinka šiuos kriterijus;

17.5. gali būti pradėtas įgyvendinti ne anksčiau nei 2011 m. sausio 1 d., bet ne vėliau kaip 6 mėnesiai nuo projekto finansavimo ir administravimo sutarties pasirašymo dienos. Projekto išlaidos po 2011 m. sausio 1 d. iki finansavimo skyrimo yra patiriamos pareiškėjo rizika. Jeigu projektas, kuriam prašoma finansavimo, pradedamas įgyvendinti iki 2011 m. sausio 1 d., visas projektas tampa netinkamas ir jam finansavimas neskiriamas;

17.6. jei neprieštarauja darnaus vystymosi principo įgyvendinimui, nepažeidžia Nacionalinės darnaus vystymosi strategijos, patvirtintos Lietuvos Respublikos Vyriausybės 2003 m. rugsėjo 11 d. nutarimu Nr. 1160 (Žin., 2003, Nr. 89-4029; 2009, Nr. 121-5215), nuostatų ir atitinka šiuos reikalavimus:

17.6.1. nepažeidžia aplinkos apsaugos reikalavimų;

17.6.2. nedaro neigiamos įtakos sprendžiant socialines ir ekonomines problemas (kokybė ir prieinamumas, nedarbas, skurdas arba socialinė atskirtis);

17.7. jei projektas neprieštarauja lyčių lygybės ir nediskriminavimo principų įgyvendinimui, nepažeidžia Lietuvos Respublikos lygių galimybių įstatymo (Žin., 2003, Nr. 114-5115; 2008, Nr. 76-2998) bei Lietuvos Respublikos moterų ir vyrų lygių galimybių įstatymo (Žin., 1998, Nr. 112-3100), neriboja vienodų galimybių vyrams ir moterims, bet kokios rasės arba etninės kilmės, religijos arba tikėjimo, amžiaus, negalios, seksualinės orientacijos atstovams dalyvauti projekte ir naudotis projekto rezultatais.

18. Projektas ir projekto veiklos negali būti finansuotos ar finansuojamos bei suteikus finansavimą teikiamos finansuoti iš kitų programų, finansuojamų valstybės biudžeto lėšomis, kitų fondų ar finansinių mechanizmų (Europos ekonominės erdvės ir Norvegijos, Šveicarijos Konfederacijos ir kita) bei kitų veiksmų programų priemonių, jei dėl to projekto ar jo dalies tinkamos finansuoti išlaidos gali būti finansuotos kelis kartus.

19. Projektas ir projekto veiklos finansuojamos tik tuo atveju, jeigu pareiškėjas ir partneris pagrindžia, kad visa projektu sukurta nauda bus perduota galutiniam naudos gavėjui ir pareiškėjas (partneris) kaip tarpininkas negaus jokios ekonominės naudos. Tokiu atveju pareiškėjas (partneris) nėra valstybės pagalbos gavėjas. Priešingu atveju finansavimas bus laikomas valstybės pagalba pareiškėjui (partneriui) ir projektas nebus finansuojamas.

20. Teikdamas paraišką (jeigu projekto vertė viršija 3 452 800,00 Lt (tris milijonus keturis šimtus penkiasdešimt du tūkstančius aštuonis šimtus litų), pareiškėjas turi nurodyti, kuriai iš šių kategorijų priskiriamas projektas (pareiškėjui teigiamai pažymėjus 3 kategoriją ir jeigu projekto vertė viršija 3 452 800,00 Lt (tris milijonus keturis šimtus penkiasdešimt du tūkstančius aštuonis šimtus litų), turi būti pateikti sąnaudų ir naudos analizės rezultatai (Bendrai finansuojamų iš Europos Sąjungos fondų lėšų projektų pajamų skaičiavimo ir priežiūros metodikos, patvirtintos Lietuvos Respublikos finansų ministro įsakymu 2010 m. birželio 16 d. Nr. 1K-195 (Žin., 2010, Nr. 71-3581), 1 priedas):

20.1. iš projekto negaunama pajamų – 1 kategorija;

20.2. gaunama pajamų, bet jų neįmanoma nustatyti iš anksto – 2 kategorija;

20.3. gaunama pajamų ir jos yra įvertinamos iš anksto – 3 kategorija.

IV. REIKALAVIMAI TINKAMOMS FINANSUOTI PROJEKTO IŠLAIDOMS IR PROJEKTO FINANSAVIMO DYDŽIUI

I. TINKAMOS FINANSUOTI PROJEKTO IŠLAIDOS

21. Tinkamomis finansuoti projekto išlaidomis laikomos išlaidos, atitinkančios Išlaidų ir finansavimo reikalavimų atitikties taisyklių, Projektų administravimo ir finansavimo taisyklių ir Aprašo reikalavimus. Sudarant projekto biudžetą, siūloma vadovautis Finansų ministerijos parengtomis rekomendacijomis dėl projektų išlaidų atitikties Europos regioninės plėtros fondo ir Sanglaudos fondo finansavimo reikalavimams (toliau – Išlaidų atitikties rekomendacijos), kurios paskelbtos ES struktūrinės paramos interneto svetainėje (toliau – svetainė) www.esparama.lt.

22. Išlaidos gali būti apmokėtos ne anksčiau nei 2011 m. sausio 1 d. ir ne vėliau kaip 2015 m. spalio 1 d. Projektai neturi būti užbaigti iki pirmosios išlaidų tinkamumo finansuoti dienos.

23. Partnerių patirtos išlaidos, atitinkančios Aprašo 21, 22 ir 24 punktuose nurodytas sąlygas, projektui įgyvendinti yra tinkamos finansuoti išlaidos, bet jas kompensuoja projekto vykdytojas. Projektui įgyvendinti skirtą finansavimą tiesiogiai gauna tik projekto vykdytojas, kuris atsiskaito su partneriais. Partneriai tiesiogiai finansavimo lėšų negauna. Finansavimo intensyvumas partneriams yra stebimas ir patikrinamas gavus mokėjimo prašymą. Projekto vykdytojas privalo partneriams skirtą finansavimo sumą pervesti per kaip įmanoma trumpesnį laikotarpį. Projekto vykdytojas negali naudoti partneriui skirto finansavimo.

24. Pagal Priemonę tinkamos finansuoti išlaidos yra:

24.1. renginiams reikalingų patalpų nuoma;

24.2. renginiams reikalingų baldų nuoma ar įsigijimas (įsigijimas pripažįstamas tinkamu, jei baldai pagal paskirtį – renginių organizavimui, projekto metu bus naudojami pakartotinai);

24.3. kompiuterinės įrangos įsigijimo, nuomos, lizingo (finansinės nuomos) ir susijusios išlaidos pagal Išlaidų atitikties rekomendacijas, įskaitant įsigytos kompiuterinės įrangos draudimą projekto įgyvendinimo laikotarpiu;

24.4. programinės įrangos įsigijimo, nuomos, lizingo (finansinės nuomos) ir susijusios išlaidos pagal Išlaidų atitikties rekomendacijas;

24.5. kitų turto rūšių (įranga, prietaisai, įrenginiai, duomenų bazės ir panašiai), būtinų projekto veikloms įgyvendinti, nuoma ar įsigijimas. Taip pat įsigyto ilgalaikio materialaus turto draudimas projekto įgyvendinimo laikotarpiu;

24.6. tyrimų, studijų, apžvalgų, ekspertizių ir panašių paslaugų, būtinų projekto veikloms įgyvendinti, pirkimas;

24.7. kitų su projekto veiklomis susijusių paslaugų, įskaitant renginių organizavimo paslaugas, ekspertų keliones ir apgyvendinimą, taip pat leidybos, vertimo, programinės įrangos kūrimo, diegimo ir palaikymo paslaugas, pirkimas;

24.8. darbo užmokestis projektą administruojantiems ir vykdantiems asmenims ir projektą vykdančių asmenų komandiruočių išlaidos pagal Išlaidų atitikties rekomendacijas;

24.9. biuro, komunalinių ir panašių paslaugų pridėtinės išlaidos, susijusios su projekto veiklomis, jeigu jos yra būtinos projekto tikslams siekti ir atitinka vidutines rinkos kainas, apskaičiuotos naudojant tinkamai pagrįstą metodą ir paskirstytos veiklai pro rata principu (pro rata principas reiškia, kad turi būti iš anksto apibrėžtas ir deklaruojamas skaičiavimo metodas, kuriuo remiantis apskaičiuojama konkrečiai veiklai tenkanti pridėtinių išlaidų dalis. Ši dalis privalo būti aiškiai nurodyta ir patvirtinta institucijos (įstaigos) vadovo įsakymu. Pavyzdžiui, projektui priskiriama 10 procentų išlaidų esamų patalpų nuomai (nes iš biure dirbančių 20 žmonių, kurių kiekvienam tenka apylygis biuro plotas, vienas dirbs prie projekto visą darbo laiką ir dar du – po pusę darbo laiko), 12 procentų eksploatavimo išlaidų. Kitos pridėtinės išlaidos, pavyzdžiui, papildomų patalpų nuoma, transporto nuoma ir panašiai, išreiškiamos faktiniais dydžiais (absoliutine išraiška) ir įskaitomos į pridėtines išlaidas). Tiesiogiai su viešųjų paslaugų verslui teikimu susijusios išlaidos (biuro prekių ir paslaugų, komunalinių paslaugų ir panašios išlaidos). Šiame punkte nurodytos išlaidos gali sudaryti ne daugiau kaip 20 procentų projekto tinkamų finansuoti išlaidų;

24.10. viešinimo išlaidos pagal Išlaidų atitikties rekomendacijas;

24.11. projekte naudojamo ilgalaikio turto nusidėvėjimo sąnaudos, kurios atitinka Išlaidų ir finansavimo reikalavimų atitikties taisyklių 9 punkto nuostatas.

25. Išlaidos, skirtos Aprašo 6.1 punkte numatytoms veikloms vykdyti, turi sudaryti ne daugiau kaip 10 procentų projekto tinkamų finansuoti išlaidų.

26. Visas projekte įsigyjamas materialusis turtas iki jo įsigijimo turi būti naujas (nenaudotas).

27. Pareiškėjas, norėdamas turtą nuomotis ar įsigyti, turi raštiškai pagrįsti, kuris būdas yra ekonomiškai naudingiausias pasinaudoti turtu.

28. Netinkamomis finansuoti išlaidomis laikomos išlaidos:

28.1. nustatytos Išlaidų ir finansavimo reikalavimų atitikties taisyklėse;

28.2. neišvardytos Aprašo 24 punkte.

29. Pagal Aprašą kryžminis finansavimas netaikomas.

II. PROJEKTO FINANSAVIMO DYDIS IR INTENSYVUMAS

30. Projekto tinkamų finansuoti išlaidų dydis nustatomas atsižvelgiant į projekto išlaidų realumą ir būtinumą bei Apraše nustatytus tinkamų finansuoti išlaidų finansavimo reikalavimus.

31. Jei projektas įgyvendinamas su partneriais, pareiškėjo tinkamos finansuoti išlaidos turi būti ne mažesnės kaip 50 procentų visų projekto tinkamų finansuoti išlaidų.

32. Projekto finansavimo dydis:

32.1. mažiausias pagal Aprašą skiriamo finansavimo dydis projektui įgyvendinti yra 100 000,00 Lt (vienas šimtas tūkstančių litų);

32.2. apribojimai didžiausiam pagal Aprašą skiriamam finansavimo dydžiui projektui įgyvendinti netaikomi.

33. Finansavimo intensyvumas nustatomas kaip procentinė finansavimo išraiška, skaičiuojama nuo bendros tinkamų finansuoti išlaidų sumos. Jei projektas įgyvendinamas su partneriu (-iais), finansavimo intensyvumas nustatomas pareiškėjui ir kiekvienam partneriui atskirai.

34. Didžiausias leistinas finansavimo intensyvumas pareiškėjui gali siekti iki 100 procentų visoms Apraše nustatytoms remiamoms veikloms. Jei finansavimo intensyvumas pareiškėjui taikomas mažesnis nei 100 procentų, likusią tinkamų finansuoti išlaidų dalį pareiškėjas įsipareigoja užtikrinti iš nuosavų lėšų, kurių šaltiniai turi atitikti 2 priedo 8.1.1 punkte keliamus reikalavimus, turi būti aiškiai apibrėžti, patikimi, realūs ir pakankami projekto išlaidoms laiku apmokėti.

35. Didžiausias leistinas finansavimo intensyvumas partneriui gali siekti iki 100 procentų visoms Apraše nustatytoms remiamoms veikloms ir skaičiuojamas kiekvienam partneriui atskirai. Jei finansavimo intensyvumas partneriui taikomas mažesnis nei 100 procentų, likusią tinkamų finansuoti išlaidų dalį partneris įsipareigoja užtikrinti iš nuosavų lėšų, kurių šaltiniai turi atitikti 2 priedo 8.1.1 punkte keliamus reikalavimus, turi būti aiškiai apibrėžti, patikimi, realūs ir pakankami projekto išlaidoms laiku apmokėti.

36. Jeigu projekto bendra vertė viršija 3 452 800,00 Lt (tris milijonus keturis šimtus penkiasdešimt du tūkstančius aštuonis šimtus litų) ir jis yra priskirtas projektų, iš kurių gaunamos pajamos, kategorijai, kurias įmanoma įvertinti iš anksto, grynųjų pajamų skaičiavimai turi būti atliekami vadovaujantis Europos Komisijos parengtomis Metodinėmis rekomendacijomis dėl Reglamento (ES) Nr. 1083/2006 55 straipsnio: pajamų duodantys projektai (angl. Guidance note on Article 55, Council Regulation (EC) 1083/2006: Revenue Generating Projects), Europos Komisijos parengtu dokumentu Nr. 4 „Ekonominės naudos analizės atlikimo metodikos gairės“ (angl. Guidance on the methodology for carrying out cost-benefit analysis, working document No. 4) ir Bendrai finansuojamų iš Europos Sąjungos fondų lėšų projektų pajamų skaičiavimo ir priežiūros metodikos 1 priedu. Šie dokumentai pateikti svetainėje www.esparama.lt. Jei pareiškėjas gaus pajamų, kuriomis tik padengs patirtas išlaidas ir įrodys, kad negaus grynųjų pajamų, finansavimo dydis nebus mažinamas. Projekto išlaidų dalis, kurią padengia iš projekto gaunamos grynosios pajamos, turi būti finansuojama iš projekto vykdytojo (partnerio) lėšų. Tuo atveju, jei pajamos nebuvo įvertintos iš anksto, per 5 metus po projekto įgyvendinimo visos gautos pajamos turi būti grąžintos į valstybės biudžetą.

37. Pareiškėjas privalo užtikrinti projekto tinkamų finansuoti išlaidų, kurių nepadengia projekto finansavimas, dalį ir netinkamų finansuoti su projektu susijusių išlaidų finansavimą ir kartu su paraiška pateikti tai įrodančius dokumentus.

38. Projekto vykdytojui nepasiekus jo paraiškoje įsipareigoto produkto ir (ar) rezultato rodiklio, Ūkio ministerija turi teisę pareikalauti iš projekto vykdytojo grąžinti proporcingą rodiklių nepasiekimui suteikto finansavimo dalį.

V. PARAIŠKŲ PRIĖMIMAS, PROJEKTŲ VERTINIMAS IR ATRANKA

I. PARAIŠKŲ PRIĖMIMAS

39. Projektai atrenkami valstybės projektų planavimo būdu.

40. Valstybės projektų sąrašą (toliau – Projektų sąrašas) planuojama patvirtinti ūkio ministro įsakymu 2011 m. III ketvirtį.

41. Patvirtintas Projektų sąrašas nėra galutinis sprendimas projektą bendrai finansuoti iš ES fondų lėšų. Galutinis sprendimas projektą bendrai finansuoti iš ES fondų lėšų priimamas Projektų administravimo ir finansavimo taisyklių V skyriuje nustatyta tvarka, atlikus projekto vertinimą.

42. Paraiškas gali teikti pareiškėjai, nurodyti ūkio ministro patvirtintame Projektų sąraše, kurį Ūkio ministerija per 5 darbo dienas nuo Projektų sąrašo patvirtinimo dienos paskelbia svetainėje www.esparama.lt, Ūkio ministerijos svetainėje www.ukmin.lt ir raštu pateikia sąrašą LVPA.

43. Projektų sąraše nurodyta projektams skiriama finansavimo suma negali būti viršyta.

44. LVPA ne vėliau kaip prieš 2 mėnesius iki Projektų sąraše nurodytos galutinės paraiškos pateikimo LVPA dienos, išskyrus atvejus, kai Projektų sąraše Ūkio ministerijos, LVPA ir pareiškėjo bendru sutarimu nustatytas trumpesnis paraiškų pateikimo terminas, Projektų sąraše nurodytų projektų pareiškėjams išsiunčia pasiūlymą pateikti paraišką, kurioje nurodo pareiškėjui žinotiną informaciją apie nustatytą dokumentaciją. LVPA informaciją apie išsiųstą pasiūlymą pateikti paraišką skelbia svetainėje www.esparama.lt ir LVPA interneto svetainėje www.lvpa.lt.

45. Projektų sąraše nurodytų paraiškų rengimo priežiūrai užtikrinti Ūkio ministerija gali įpareigoti pareiškėją sudaryti priežiūros komitetą, į kurį būtų pakviesti Ūkio ministerijos atstovai, socialiniai ir ekonominiai partneriai, ekspertai ir kitų institucijų ir (ar) įstaigų atstovai, o stebėtojo teisėmis – LVPA atstovas.

46. Patvirtinus ir paskelbus Projektų sąrašą, pareiškėjui rekomenduojama pradėti vykdyti viešuosius pirkimus. Rekomenduojama, kad viešieji pirkimai būtų baigti vykdyti iki paraiškos pateikimo LVPA datos ir kad su atrinktu laimėtoju sutartis nebūtų sudaryta, kol nėra priimtas sprendimas dėl projekto finansavimo iš ES fondų lėšų, o jeigu ji pasirašoma, tai pareiškėjas projektą pradeda vykdyti savo rizika.

47. Paraiškos yra priimamos ir registruojamos Projektų administravimo ir finansavimo taisyklėse nustatyta tvarka.

48. Pareiškėjas, rengdamas paraišką, dėl informacijos apie projekto idėją, tikslus, rezultatus, jų atitiktį nacionaliniams strateginio planavimo dokumentams gali kreiptis į Ūkio ministerijos Inovacijų ir žinių visuomenės departamentą.

49. Pareiškėjas pasiūlyme pateikti paraišką nurodytais LVPA telefonais, faksu, elektroniniu paštu gali pateikti klausimų dėl pagal Aprašą įgyvendinamos Priemonės ir finansavimo skyrimo sąlygų, taip pat su paraiškos pildymu bei kitus su finansavimo skyrimu pagal Aprašą susijusius klausimus.

50. Atsakymo į elektroniniu paštu arba faksu pateiktą klausimą terminas – ne daugiau kaip 10 darbo dienų.

51. Paraiška iki Projektų sąraše nustatyto termino pabaigos turi būti atsiųsta paštu arba asmeniškai pristatyta LVPA. Paraiška turi būti atsiųsta ar įteikta LVPA išsiųstame pasiūlyme nurodytais adresais. Praleidus šį terminą, sprendimą dėl paraiškos priėmimo, atsižvelgdama į termino praleidimo priežastis ir galimybę atlikti paraiškos vertinimą nepažeidžiant Projektų administravimo ir finansavimo taisyklių 64 punkte nustatyto vertinimo termino, priima LVPA.

52. Pasibaigus Projektų sąraše nurodytam paraiškos pateikimo terminui pateiktos Paraiškos turi būti atmestos, išskyrus Aprašo 51 punkte nurodytą atvejį.

53. Siunčiant paraiškas paštu, ant voko turi būti užrašytas priemonės pavadinimas, pagal kurią teikiamas projektas, pareiškėjo pavadinimas ir adresas.

54. Paraišką sudaro paraiškos (A) dalis ir VP2-1.4-ŪM-05-V priemonės „Inogeb LT-3“ paraiškos dėl projekto finansavimo specialiosios (B) dalies forma ir jos pildymo instrukcija (Aprašo 3 priedas) (toliau – paraiškos (B) dalis) ir kartu pridedami papildomi dokumentai, išvardyti paraiškos (B) dalies 11 punkte. Pildyti parengta elektroninė paraiškos dėl projekto finansavimo bendrosios (A) dalies forma ir Paraiškos dėl projekto finansavimo bendrosios (A) dalies formos pildymo instrukcija, patvirtinta Lietuvos Respublikos finansų ministro 2008 m. vasario 20 d. įsakymu Nr. 1K-066, pateikiama svetainėje www.esparama.lt.

55. Pareiškėjas turi pateikti vieną paraiškos originalą, ant kurio aiškiai nurodoma ORIGINALAS, 1 kopiją, ant kurios nurodoma KOPIJA, ir paraiškos elektroninę versiją (įrašytą į elektroninę laikmeną). Paraiškos originalo, kopijos ir elektroninio paraiškos varianto turinys turi būti identiški. Nustačius, kad kopijos ir elektroninio paraiškos varianto turinys neatitinka originalo, vadovaujamasi paraiškos spausdinto varianto originale nustatyta informacija.

56. Pareiškėjas turi tiksliai laikytis paraiškos pildymo instrukcijų, tvarkingai užpildyti kiekvieną paraiškos dalį ir pridėti Administracinės atitikties vertinimo metodikoje (Aprašo 1 priedas) (toliau – 1 priedas) išvardytus dokumentus.

57. Pareiškėjas su paraiška ir jos priedais gali pateikti kitus papildomus dokumentus, kurie, jo manymu, gali būti svarbūs vertinant projektą.

58. Paraiška turi būti susegta į lengvai išardomą segtuvą. Paraiškai susegti negali būti naudojamos spiralinio ar terminio įrišimo priemonės, įmautės. Visi byloje pateikiami dokumentai turi būti A4 formato, išskyrus atvejus, kai kitų įstaigų išduotų dokumentų formatas yra kitoks.

59. LVPA informaciją apie pateiktus valstybės projektus ne vėliau kaip per 10 darbo dienų nuo galutinio paraiškų pateikimo termino dienos, nurodytos Projektų sąraše, paskelbia svetainėje www.esparama.lt ir LVPA interneto svetainėje www.lvpa.lt: nurodo pareiškėjo pavadinimą, projekto pavadinimą, trumpą projekto aprašymą, paraiškos unikalųjį kodą ir prašomą lėšų sumą.

II. PARAIŠKŲ VERTINIMAS IR ATRANKA

60. Paraiškos administracinės atitikties ir projekto tinkamumo finansuoti vertinimas ir atranka yra atliekamas Projektų administravimo ir finansavimo taisyklių nustatyta tvarka.

61. LVPA turi užtikrinti, kad paraiškų administracinės atitikties ir projektų tinkamumo finansuoti vertinimas truktų ne ilgiau nei 2 mėnesius nuo kiekvienam projektui nustatyto Projektų sąraše paraiškų pateikimo galutinio termino pabaigos. Šis terminas pagrįstais atvejais gali būti pratęstas, atsižvelgus į gautų paraiškų apimtį ir suderinus su Finansų ministerija naują paraiškų vertinimo terminą, kurį LVPA turi paskelbti svetainėje www.esparama.lt ir LVPA interneto svetainėje www.lvpa.lt. LVPA, pateikdama Finansų ministerijai prašymą pratęsti vertimo terminą, apie tai turi informuoti Ūkio ministeriją.

62. Pateikęs paraišką pareiškėjas savo iniciatyva negali keisti paraiškos (A) dalyje ir paraiškos (B) dalyje nurodytos informacijos. Į informaciją, kurią pareiškėjas pateikia savo iniciatyva po paraiškos pateikimo, paraiškos vertinimo ir atrankos metu neatsižvelgiama.

63. Pareiškėjas turi teisę atsiimti paraišką.

64. Užregistravus paraišką, LVPA pirmiausia atlieka paraiškos administracinės atitikties vertinimą. Administracinės atitikties reikalavimai pateikiami 1 priede. Šiame vertinimo etape nustatoma, ar paraiška yra visiškai sukomplektuota, tai yra ar tinkamai užpildyta, ar pateikti visi Apraše pareiškėjo prašomi pateikti dokumentai.

65. Jeigu vertinant paraišką administracinės atitikties vertinimo lentelėje nors vienas punktas yra įvertinamas „ne“, pareiškėjui yra siunčiamas raštas (paštu ir faksu), kuriame prašoma pateikti trūkstamą informaciją ir (arba) dokumentus, ir nustatomas terminas (kuris negali būti trumpesnis kaip 5 darbo dienos ir ilgesnis kaip 15 darbo dienų, jei LVPA ir pareiškėjas bendru sutarimu nenusprendžia kitaip), per kurį pareiškėjas privalo pateikti trūkstamą informaciją arba dokumentus.

66. Jei pareiškėjas per nustatytą terminą prašomos informacijos ir (arba) dokumentų nepateikia arba pateikia ne visus prašomus dokumentus ir (arba) informaciją, LVPA turi teisę priimti sprendimą atmesti paraišką.

67. LVPA, priėmusi sprendimą atmesti paraišką dėl administracinės atitikties reikalavimų neatitikimo, per 10 darbo dienų parengia ir išsiunčia pareiškėjui informacinį raštą apie paraiškos atmetimą ir jame nurodo paraiškos atmetimo priežastis.

68. Nustačius, kad paraiška atitinka visus administracinės atitikties vertinimo reikalavimus, ji teikiama projekto tinkamumo finansuoti pagal Priemonę vertinimo etapui. Projekto tinkamumo finansuoti vertinimą atlieka LVPA. Projekto tinkamumo finansuoti vertinimo kriterijai ir paaiškinimai, kaip bus nustatoma projekto atitiktis šiems kriterijams, pateikiami 2 priede. Projekto tinkamumo finansuoti vertinimo metu yra nustatoma projekto atitiktis bendriesiems ir specialiesiems (atitikties) atrankos kriterijams, didžiausia leistina projekto tinkamų finansuoti išlaidų suma, didžiausias leistinas skirti projektui lėšų dydis ir intensyvumas, kurie negali viršyti Aprašo 32, 34 ir 35 punktuose nustatytų dydžių.

69. Projektų sąraše esančių projektų tinkamumo finansuoti vertinimą LVPA turi organizuoti kaip derybas su pareiškėju, tai yra susitikimo forma. LVPA apie pagrindinius klausimus pareiškėją turi informuoti iš anksto, kad pareiškėjas susitikimo metu galėtų pateikti savo poziciją ir paaiškinimus. Susitikimų metu LVPA turėtų pateikti savo pastabas ir pasiūlymus dėl paraiškos atitikties bendriesiems ir (ar) specialiesiems atitikties kriterijams ir galimybių papildyti paraišką taip, kad ji kuo geriau atitiktų šiuos kriterijus, ir pateikti konkrečius nurodymus pareiškėjui, kurias paraiškos dalis ir dėl kokių priežasčių jis turi pataisyti.

70. Jeigu projekto tinkamumo finansuoti vertinimo metu nustatoma, kad trūksta informacijos projekto tinkamumo finansuoti vertinimui atlikti ir (ar) pateikti ne visi reikiami dokumentai, LVPA siunčia raštą (paštu ir faksu), kuriame paprašo per jos nustatytą terminą (kuris negali būti trumpesnis kaip 5 darbo dienos ir ilgesnis kaip 15 darbo dienų, jeigu LVPA ir pareiškėjas bendru sutarimu nenusprendžia kitaip) pateikti paaiškinimus ar trūkstamą informaciją.

71. Atlikus projekto tinkamumo finansuoti vertinimą parengiama išvada, ar projektas yra tinkamas gauti finansavimą ir kokio maksimalaus dydžio finansavimas gali būti suteiktas, taip pat ar pareiškėjas sutinka su vertinimo metu nustatyta finansavimo suma ir įgyvendins projektą, jeigu buvo perskaičiuotas projekto biudžetas.

72. Jeigu, atlikus projekto tinkamumo finansuoti vertinimą, lieka nors vienas punktas, įvertintas „ne“, LVPA turi teisę priimti sprendimą atmesti paraišką.

73. Prieš priimdama sprendimą atmesti paraišką, LVPA turi išnagrinėti nustatytus neatitikimus ir papildomos informacijos, duomenų bei dokumentų nepateikimo aplinkybes ir įsitikinti, kad atmetimas yra pagrįstas ir paraiškos vertinimą atlikę vertintojai nepažeidė nustatytų darbo procedūrų. Apie priimtą sprendimą atmesti paraišką LVPA informuoja pareiškėją per 10 darbo dienų – išsiunčia jam informacinį raštą, kuriame nurodo paraiškos atmetimo priežastis.

74. LVPA kiekvieno vertinimo etapo metu gali kviesti pareiškėją pokalbio, taip pat prireikus įsitikinti, ar paraiškoje pateikta informacija yra pagrįsta, gali apsilankyti planuojamoje projekto įgyvendinimo vietoje.

75. Jeigu pareiškėjas iki paraiškos pateikimo LVPA datos nėra įvykdęs visų viešųjų pirkimų, LVPA, bendradarbiaudama su Ūkio ministerija, tinkamumo finansuoti vertinimo metu gali nustatyti viešuosius pirkimus, kuriuos pareiškėjas turi įvykdyti iki sprendimo dėl projekto finansavimo priėmimo dienos. Tokie viešieji pirkimai turi būti organizuojami lygiagrečiai su vertinimo procesu, t. y viešojo pirkimo konkursai skelbiami LVPA atlikus išankstinį projekto veiklų atitikties kriterijams vertinimą, o projekto tinkamumo finansuoti vertinimas pabaigiamas ir didžiausia leistina projekto tinkamų finansuoti išlaidų suma nustatoma tada, kai įgyvendinančiajai institucijai pareiškėjas pateikia patikslintą informaciją apie įsigyjamų prekių ar paslaugų kainą.

76. Informacija apie projekto tinkamumo finansuoti vertinimo etapą perėjusias paraiškas užbaigus tinkamumo finansuoti vertinimo etapą ne vėliau kaip per 10 darbo dienų LVPA skelbia svetainėje www.esparama.lt ir LVPA interneto svetainėje www.lvpa.lt bei papildoma Aprašo 59 punkte nurodyta informacija.

77. LVPA, atlikusi projektų vertinimą, paraiškų vertinimo ataskaitas Ūkio ministerijai teikia dalimis.

78. Sprendimą dėl projekto finansavimo ne vėliau kaip per 10 darbo dienų nuo vertinimo ataskaitos gavimo dienos priima ūkio ministras, atsižvelgdamas į LVPA parengtą paraiškos vertinimo ataskaitą.

79. LVPA ne vėliau kaip per 10 darbo dienų nuo sprendimo priėmimo svetainėje www.esparama.lt ir LVPA interneto svetainėje www.lvpa.lt skelbia informaciją apie priimtus sprendimus skirti finansavimą Projektų sąraše esantiems projektams – nurodo pareiškėjo pavadinimą, projekto pavadinimą, trumpą projekto aprašymą, paraiškos unikalųjį kodą ir skirtą lėšų sumą.

VI. PROJEKTŲ ĮGYVENDINIMO NUOSTATOS

80. Su pareiškėju, kurio įgyvendinamam projektui nuspręsta skirti finansavimą, Ūkio ministerija ir LVPA sudaro (trišalę) projekto finansavimo ir administravimo sutartį (toliau – Sutartis). Sutartis sudaroma pagal Projekto finansavimo ir administravimo sutarties formą, patvirtintą Lietuvos Respublikos finansų ministro 2008 m. vasario 20 d. įsakymu Nr. 1K-066. Pareiškėjas prieš pasirašant Sutartį privalo raštu pateikti preliminarų mokėjimo prašymų pateikimo LVPA tvarkaraštį. Mokėjimo prašymai turi būti teikiami ne rečiau kaip kas tris mėnesius. Su projekto partneriais ši Sutartis nėra sudaroma.

81. Sutartis sudaroma Projektų administravimo ir finansavimo taisyklių nustatyta tvarka.

82. LVPA, suderinusi su Ūkio ministerija ir pareiškėju Sutarties projektą, kviečia pareiškėją atvykti pasirašyti Sutarties.

83. Jei pareiškėjas be pateisinamos priežasties per LVPA rašte nustatytą pasiūlymo galiojimo terminą neatvyksta pasirašyti Sutarties, pasiūlymas pasirašyti Sutartį netenka galios ir projektas nefinansuojamas.

84. Sutartį pasirašo LVPA įgaliotas asmuo, Ūkio ministerijos įgaliotas asmuo ir pareiškėjas. Kai su pareiškėju sudaroma Sutartis, jis tampa projekto vykdytoju. Sutartis sudaroma trimis egzemplioriais, turinčiais vienodą juridinę galią.

85. Sutartis įsigalioja nuo tos dienos, kai ją pasirašo paskutinė sutarties šalis. Sutartis galioja, kol šalys įvykdo visus Sutartyje nurodytus įsipareigojimus arba jeigu Sutartis nutraukiama.

86. Sutartis gali būti keičiama ar nutraukiama Projektų administravimo ir finansavimo taisyklėse, Sutartyje bei kituose teisės aktuose nustatyta tvarka ir būdais bei laikantis Sutarties nuostatų.

87. Jeigu Sutarties galiojimo metu paaiškėja, jog pareiškėjas paraiškoje ir kartu su paraiška pateiktuose dokumentuose ar kituose su paraiškos vertinimu susijusiuose dokumentuose pateikė tikrovės neatitinkančią informaciją, Ūkio ministerija turi teisę vienašališku sprendimu nutraukti Sutartį.

88. Projekto vykdytojas privalo raštu informuoti LVPA apie visus pakeitimus, susijusius su Sutartimi ir projekto įgyvendinimu.

89. LVPA ne vėliau kaip per 10 darbo dienų nuo Sutarties pasirašymo dienos informaciją apie pasirašytas Sutartis paskelbia svetainėje www.esparama.lt ir LVPA interneto svetainėje www.lvpa.lt – nurodo projekto vykdytojo pavadinimą, projekto pavadinimą, projekto kodą, pateikia trumpą projekto aprašymą, bendrą projekto vertę ir projektui skirto finansavimo sumą.

90. Jungtinės veiklos (partnerystės) sutartį galima keisti po Sutarties įsigaliojimo. Jungtinės veiklos (partnerystės) sutarties pakeitimai galimi su sąlyga, kad pakeitimai nebūtų turėję esminės įtakos priimant sprendimą dėl projekto finansavimo. Pakeitimai turi būti suderinti su LVPA. Pakeitimai turi būti įforminami pakeičiant arba papildant jungtinės veiklos (partnerystės) sutartį.

91. Tinkamos finansuoti išlaidos apmokamos Projektų administravimo ir finansavimo taisyklių nustatyta tvarka ir būdais bei laikantis Sutarties nuostatų.

92. Avansas projekto vykdytojui išmokamas Projektų administravimo ir finansavimo taisyklėse nustatyta tvarka.

93. Sutarties priežiūra atliekama Projektų administravimo ir finansavimo taisyklių nustatyta tvarka ir laikantis Sutarties nuostatų.

94. Jei projekto veiklos nepradėtos vykdyti per 6 mėnesius nuo Sutarties pasirašymo dienos, Ūkio ministerija turi teisę nutraukti Sutartį.

95. Projekto vykdytojas nuo Sutarties įsigaliojimo ir 5 metus po projekto pabaigos be LVPA ir (arba) Ūkio ministerijos raštiško sutikimo įsipareigoja neperleisti, neparduoti, neįkeisti turto ar kitokiu būdu nesuvaržyti daiktinių teisių į turtą, kuriam įsigyti ar sukurti skiriamos finansavimo lėšos.

96. Projekto vykdytojas turi apdrausti ilgalaikį materialųjį turtą, kuriam įsigyti ar sukurti vykdant projektą buvo naudotas finansavimas, maksimaliu turto atkuriamosios vertės draudimu nuo visų galimų rizikos atvejų projekto įgyvendinimo laikotarpiu (nuo to momento, kai atsiranda draustinas turtas) ir ne mažiau kaip penkerius metus nuo projekto įgyvendinimo pabaigos teisės aktų nustatyta tvarka.

97. Projekto vykdytojas nuo Sutarties įsigaliojimo ir 5 metus po projekto pabaigos be LVPA ir (arba) Ūkio ministerijos raštiško sutikimo privalo nekeisti savo veiklos, kuriai skiriamos finansavimo lėšos, pobūdžio ar įgyvendinimo sąlygų ir nenutraukti šios veiklos, nedalyvauti reorganizavime ir nesireorganizuoti, taip pat nesilikviduoti, jeigu tai galėtų pažeisti Reglamento (ES) Nr. 1083/2006 57 straipsnio nuostatas. Apie svarbias priežastis, kliudančias vykdyti veiklą ir galinčias lemti Reglamento (ES) Nr. 1083/2006 57 straipsnio nuostatų pažeidimą, projekto vykdytojas įsipareigoja pranešti LVPA nedelsdamas joms paaiškėjus.

98. Projekto vykdytojas, įgyvendindamas projektą, privalo imtis visų būtinų veiksmų ES struktūrinių fondų finansavimui viešinti, kaip nustatyta Projektų administravimo ir finansavimo taisyklėse ir Sutartyje.

99. Projekto vykdytojas privalo pateikti rodiklių, matuojamų po kelerių metų įgyvendinus projektą, skaitinę išraišką Sutartyje nustatyta tvarka.

100. Projekto vykdytojas, numatęs projekto įgyvendinimo metu vykdyti veiklą, kuriai yra gautas finansavimas ir kuriai Lietuvos Respublikos teisės aktų nustatyta tvarka būtinas leidimas, licencija ar veiklos atestatas, projektui pasibaigus per Sutartyje nustatytą laikotarpį privalo pateikti LVPA gauto leidimo, licencijos ar veiklos atestato kopiją. Nepateikus leidimo, licencijos ar veiklos atestato kopijos, Ūkio ministerija turi teisę pareikalauti iš projekto vykdytojo grąžinti suteiktą finansavimą.

101. Projekto vykdytojas, gavęs pajamų, apibrėžtų Reglamento (ES) Nr. 1083/2006 55 straipsnio 3 dalyje, kurių nebuvo galima objektyviai iš anksto apskaičiuoti, privalo apie tokias pajamas informuoti LVPA ir jas grąžinti į valstybės biudžetą.

102. Jeigu projekto įgyvendinimo metu vykdoma projekto veikla, kurios nauda visiškai perduodama galutiniam naudos gavėjui, tai yra bus konsultuojami SVV subjektai ar dengiamos SVV subjektų dalyvavimo renginiuose išlaidos, ar teikiamos panašios paslaugos, tokie veiksmai gali būti traktuojami kaip de minimis pagalba įmonėms (toliau šiame punkte įmonės suprantamos kaip SVV subjektai). Tokiu atveju:

102.1. projekto vykdytojas, prieš suteikdamas de minimis pagalbą, Suteiktos valstybės pagalbos registre turi patikrinti, ar teikiama pagalba neviršys leidžiamo de minimis pagalbos dydžio, kaip nustatyta Komisijos reglamente (EB) Nr. 1998/2006. Vadovaujantis Komisijos reglamento (EB) Nr. 1998/2006 2 straipsnio nuostatomis bendra de minimis pagalbos, suteiktos vienai įmonei per trejus fiskalinius metus, suma turi neviršyti 690 560,00 Lt (šešių šimtų devyniasdešimt tūkstančių penkių šimtų šešiasdešimt litų). Ši riba taikoma nepriklausomai nuo de minimis pagalbos formos arba siekiamų tikslų ir neatsižvelgiant į tai, ar valstybės narės skirta pagalba yra visa arba iš dalies finansuojama Bendrijos kilmės ištekliais. Laikotarpis nustatomas remiantis fiskaliniais metais, kuriuos naudoja atitinkamoje valstybėje narėje esanti įmonė. Bendra de minimis pagalbos, suteiktos vienai kelių transporto sektoriaus įmonei per bet kuriuos trejus fiskalinius metus, suma negali viršyti 345 280,00 Lt (trijų šimtų keturiasdešimt penkių tūkstančių dviejų šimtų aštuoniasdešimt litų);

102.2. de minimis pagalba nėra kaupiama su valstybės pagalba, skiriama toms pačioms reikalavimus atitinkančioms išlaidoms padengti, jeigu dėl tokio pagalbos kaupimo kiekvienu atveju atskirai nustatytas pagalbos intensyvumas viršytų Komisijos reglamente (EB) Nr. 1998/2006 arba Europos Komisijos priimtame sprendime nustatytą dydį;

102.3. projekto vykdytojas turi apie suteiktą de minimis pagalbą pranešti Suteiktos valstybės pagalbos registrui, įsteigtam Lietuvos Respublikos Vyriausybės 2005 m. sausio 19 d. nutarimu Nr. 35 (Žin., 2005, Nr. 9-282);

102.4. projekto vykdytojas turi patikrinti, ar paslaugas gaunanti įmonė atitinka kitus Komisijos reglamento (EB) Nr. 1998/2006 1 straipsnio 1 dalyje išvardytus reikalavimus, tai yra pagalba negali būti skiriama:

102.4.1. žuvininkystės ir akvakultūros sektoriuje veikiančioms įmonėms, kurioms taikomas 1999 m. gruodžio 17 d. Tarybos reglamentas (EB) Nr. 104/2000 dėl bendro žuvininkystės ir akvakultūros produktų rinkų organizavimo (OL 2000 L 17, p. 22);

102.4.2. įmonėms, užsiimančioms žemės ūkio produktų, išvardytų Sutarties dėl Europos Sąjungos veikimo (OL 2008 C115) I priede, pagrindine gamyba;

102.4.3. žemės ūkio produktų, išvardytų Sutarties dėl Europos Sąjungos veikimo I priede, perdirbimu ir prekyba besiverčiančioms įmonėms šiais atvejais:

102.4.3.1. kai pagalbos dydis nustatomas pagal iš pagrindinių gamintojų įsigytų arba atitinkamų įmonių rinkai pateiktų produktų kainą arba kiekį;

102.4.3.2. kai pagalba priklauso nuo to, ar ji bus dalinai arba visa skirta pagrindiniams gamintojams;

102.4.4. su eksportu susijusiai veiklai trečiosiose šalyse arba valstybėse narėse, konkrečiai, pagalba negali būti tiesiogiai susijusi su eksportuojamais kiekiais, platinimo tinklo kūrimu bei veikla arba kitomis einamosiomis išlaidomis, susijusiomis su eksporto veikla;

102.4.5. kuri priklauso nuo to, ar vartojamos vietinės ar importuotos prekės;

102.4.6. anglių sektoriuje veikiančioms įmonėms, kaip apibrėžta 2002 m. liepos 23 d. Tarybos reglamente (EB) Nr. 1407/2002 dėl valstybės paramos anglies pramonei (OL 2002 specialusis leidimas, 8 skyrius, 2 tomas, p. 170);

102.4.7. įmonėms, atliekančioms krovinių vežimo keliais operacijas samdos pagrindais arba už atlygį, įsigyti krovinių vežimo keliais transporto priemones;

102.4.8. sunkumus patiriančioms įmonėms;

102.5. projekto vykdytojas, prieš suteikdamas įmonei Apraše nurodytas paslaugas, turi patikrinti, ar paslaugas gaunanti įmonė atitinka Reglamento (ES) Nr. 1083/2006 57 straipsnio 4 dalies nuostatas;

102.6. projekto vykdytojas, teikdamas Apraše nurodytas paslaugas didelei įmonei, išskyrus Aprašo 6.2 punkte nurodytas viešąsias paslaugas, kurios gali būti teikiamos tik SVV subjektams, privalo įsitikinti ir užtikrinti, kad gauta parama nebus naudojama įmonės produkcijos ar paslaugų teikimo įrenginių perkėlimui iš kitos ES valstybės narės;

102.7. projekto vykdytojas, teikdamas Apraše nurodytas paslaugas, nurodo klientui, kad jam suteikiama de minimis pagalba.

103. Jeigu projekto vykdytojui kyla klausimų dėl de minimis pagalbos skaičiavimo ir kaupimo, LVPA turi suteikti reikiamą informaciją projekto vykdytojui.

104. LVPA, vykdydama projektų priežiūrą ir patikras vietoje, turi įsitikinti, ar pareiškėjas tinkamai skaičiuoja de minimis ir teikia informaciją įmonėms bei valstybės pagalbos registrui bei dėl to, ar paslaugos teikiamos įmonėms, atitinkančioms apraše nustatytus apribojimus.

105. Projekto vykdytojas neprivalo atlikti įgyvendinamo projekto audito.

VII. BAIGIAMOSIOS NUOSTATOS

106. Aprašas gali būti keičiamas ūkio ministro įsakymu Projektų administravimo ir finansavimo taisyklėse nustatyta tvarka.

107. Pasikeitus Apraše nurodytiems teisės aktams, tiesiogiai taikomos naujos teisės aktų nuostatos.

108. Aprašo nuostatų pakeitimai, įsigalioję po ūkio ministro sprendimo priėmimo dėl finansavimo suteikimo ir turintys įtakos paraiškos vertinimo procesui ir finansavimo dydžio nustatymui, taikomi tik po tų Aprašo nuostatų įsigaliojimo sudarytiems Projektų sąrašams.

109. Pareiškėjai turi teisę apskųsti LVPA ir (ar) Ūkio ministerijos veiksmus arba neveikimą, susijusius su paraiškos vertinimu, atranka, sprendimo dėl finansavimo skyrimo priėmimu ir projekto įgyvendinimu, Projektų administravimo ir finansavimo taisyklėse nustatyta tvarka.

110. Tais atvejais, kai dėl trečiųjų asmenų veikimo ar neveikimo LVPA ir (arba) Ūkio ministerija negali atlikti Apraše nurodytų savo funkcijų ar sutartinių įsipareigojimų, finansavimo teikimas (taip pat ir veiksmai iki Sutarties sudarymo) nutraukiamas be jokių pasekmių LVPA ir (arba) Ūkio ministerijai.

_________________

VP2-1.4-ŪM-05-V priemonės „Inogeb LT-3“

projektų finansavimo sąlygų aprašo

1 priedas

Administracinės atitikties vertinimo metodika

Eil. Nr.	Administracinės atitikties vertinimo reikalavimai	Taip	Ne	Netaikoma
1.	Paraiška dėl projekto finansavimo (toliau – paraiška) pateikta iki valstybės projektų sąraše (toliau – Projektų sąrašas) nurodytos galutinės paraiškos pateikimo dienos.
2.	Paraiška pateikta tinkamu būdu, kaip nurodyta VP2-1.4-ŪM-05-V priemonės „Inogeb LT-3“ projektų finansavimo sąlygų aprašo (toliau – Aprašas) 51 ir 53 punktuose.
3.	Paraiška visiškai užpildyta ir atitinka paraiškos formą, kaip nurodyta Aprašo 54 punkte.
4.	Kiekvienas Paraiškos dėl projekto finansavimo bendrosios (A) dalies formos, patvirtintos Lietuvos Respublikos finansų ministro 2008 m. vasario 20 d. įsakymu Nr. 1K-066 (Žin., 2008, Nr. 23-861), (toliau – paraiškos (A) dalis) ir VP2-1.4-ŪM-05-V priemonės „Inogeb LT-3“ paraiškos dėl projekto finansavimo specialiosios (B) dalies formos ir jos pildymo instrukcijos (Aprašo 3 priedas) (toliau – paraiškos (B) dalis) lapas pasirašytas viešojo juridinio asmens vadovo ar jo įgalioto asmens.
5.	Paraiškos (A) dalis ir paraiškos (B) dalis ir kartu pridedami dokumentai susegti į segtuvus.
6.	Visi paraiškos (A) dalies ir paraiškos (B) dalies ir kartu pridedamų dokumentų lapai sunumeruoti.
7.	Nurodomas paraiškos (A) dalies, paraiškos (B) dalies, paraiškos (B) dalies 11 punkte nurodytų dokumentų ir kiekvieno papildomo dokumento lapų skaičius ir pateikiamų dokumentų lapų skaičius iš viso.
8.	Pateiktas vienas originalas, ant kurio aiškiai nurodoma ORIGINALAS, 1 paraiškos kopija, ant kurios nurodoma KOPIJA, ir elektroninis paraiškos variantas (įrašytas į elektroninę laikmeną ir atitinkantis spausdintą variantą).
9.	Pateikta pareiškėjo vadovo pasirašyta įstatų (nuostatų ir (ar) statuto) kopija.
10.	Pateiktas paraišką pasirašiusio asmens įgaliojimus patvirtinantis dokumentas (jeigu paraišką pasirašo įgaliotas asmuo).
11.	Pateikti už projekto administravimą atsakingų asmenų įgaliojimus patvirtinantys dokumentai ir (arba) viešojo juridinio asmens vadovo pasirašytas raštas, kad bus perkama projekto administravimo paslauga.
12.	Pateikti pareiškėjo paskutinių metų patvirtintos metinės finansinės atskaitomybės dokumentai (pateikiami finansinės atskaitomybės dokumentai, nurodyti 1-ojo verslo apskaitos standarto „Finansinė atskaitomybė“, patvirtinto viešosios įstaigos Lietuvos Respublikos apskaitos instituto standartų tarybos 2003 m. gruodžio 19 d. nutarimu Nr. 1 (Žin., 2004, Nr. 20-616; 2006, Nr. 143-5448), IV skyriuje arba nurodyti 1-ojo viešojo sektoriaus apskaitos ir finansinės atskaitomybės standarto „Finansinių ataskaitų rinkinio pateikimas“, patvirtinto Lietuvos Respublikos finansų ministro 2007 m. gruodžio 28 d. įsakymu Nr. 1K-388 (Žin., 2008, Nr. 1-29), III skyriuje). Jei pareiškėjas veikia mažiau nei 1 metus, tuomet jis turi pateikti tarpinės finansinės atskaitomybės dokumentus nuo pareiškėjo įsteigimo iki paraiškos pateikimo datos. Jei paskutinių finansinių metų atskaitomybė dar nėra patvirtinta, būtina pateikti pareiškėjo vadovo pasirašytą finansinę atskaitomybę. Tarpinė finansinė atskaitomybė taip pat turi būti pasirašyta pareiškėjo vadovo.
13.	Pateikta pareiškėjo atsiskaitymo su valstybės, savivaldybių biudžetais ir valstybės pinigų fondais pažyma, išduota apskrities valstybinės mokesčių inspekcijos ne anksčiau nei prieš 1 mėnesį iki paraiškos pateikimo. Tais atvejais, kai pagal sutartį su mokesčius administruojančia institucija mokesčio mokėjimas yra atidėtas, turi būti pridėti dokumentai ar jų kopijos, patvirtinančios mokesčių atidėjimą (ši nuostata netaikoma įstaigoms, kurių veikla finansuojama iš valstybės arba savivaldybių biudžeto, ir juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba valstybinio socialinio draudimo įmokų (toliau – socialinio draudimo įmokos) mokėjimo terminai).
14.	Pateikta pareiškėjo Valstybinio socialinio draudimo fondo valdybos teritorinių skyrių pažyma, išduota ne anksčiau nei prieš 1 mėnesį iki paraiškos pateikimo, apie pareiškėjo skolos Valstybinio socialinio draudimo fondo biudžetui turėjimą ar neturėjimą. Tais atvejais, kai pagal sutartį su mokesčius administruojančia institucija mokesčio mokėjimas yra atidėtas, turi būti pridėti dokumentai ar jų kopijos, patvirtinančios mokesčių atidėjimą (ši nuostata netaikoma įstaigoms, kurių veikla finansuojama iš valstybės arba savivaldybių biudžeto, ir juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai).
15.	Pateikti finansavimo šaltinius pagrindžiantys dokumentai, kaip nustatyta Aprašo 2 priedo 8.1.1 (netaikoma, jei pareiškėjui taikomas 100 procentų finansavimo intensyvumas) ir 8.1.2 punktuose.
16.	Pateikta viešųjų pirkimų dokumentacija (konkurso sąlygos, techninė užduotis (paslaugoms), paslaugų teikimo sutarties projektas ir kiti pagal Lietuvos Respublikos viešųjų pirkimų įstatymą (Žin., 1996, Nr. 84-2000; 2006 Nr. 4-102) reikalaujami dokumentai) (taikoma tik tuo atveju, jei viešieji pirkimai buvo pradėti iki paraiškos pateikimo datos; netaikoma, jei pareiškėjas pagal Lietuvos Respublikos viešųjų pirkimų įstatymą yra ne perkančioji organizacija).
17.	Pateikti dokumentai, įrodantys projekto biudžeto pagrįstumą (tiekėjų komerciniai pasiūlymai, nuorodos į rinkoje galiojančias kainas ir kita).
18.	Pateiktas dokumentas, pagrindžiantis pridėtinių išlaidų priskyrimą projektui pro rata principu.
19.	Pateiktas užpildytas Klausimynas dėl pirkimo ir (arba) importo pridėtinės vertės mokesčio tinkamumo finansuoti Europos Sąjungos fondų ir (arba) Lietuvos Respublikos biudžeto lėšomis (Lietuvos Respublikos finansų ministerijos parengtų rekomendacijų dėl projektų išlaidų atitikties Europos regioninės plėtros fondo ir Sanglaudos fondo finansavimo reikalavimams (toliau – Išlaidų atitikties rekomendacijos) 1 priedas). Klausimyno forma yra pateikta Europos Sąjungos struktūrinės paramos interneto svetainėje (toliau – svetainė) www.esparama.lt.
20.	Pateiktas Bendrai finansuojamų iš Europos Sąjungos fondų lėšų projektų pajamų skaičiavimo ir priežiūros metodikos, patvirtintos Lietuvos Respublikos finansų ministro 2010 m. birželio 16 d. įsakymu Nr. 1K-195 (Žin., 2010, Nr. 71-3581), 1 priedas (jei taikoma).
Jei projekte dalyvauja partneriai:
21.	Pateikta galiojančios jungtinės veiklos (partnerystės) sutarties kopija.
22.	Pateikta kiekvieno partnerio įstatų (nuostatų ar statuto) kopija.
23.	Pateikti paraiškos atitinkamus skyrius pasirašiusio asmens įgaliojimus patvirtinantys dokumentai, jeigu paraiškos skyrius pasirašo įgaliotas partnerio asmuo.
24.	Pateikti kiekvieno partnerio paskutinių metų patvirtintos metinės finansinės atskaitomybės dokumentai (pateikiami finansinės atskaitomybės dokumentai, nurodyti 1-ojo verslo apskaitos standarto „Finansinė atskaitomybė“ IV skyriuje arba nurodyti 1-ojo viešojo sektoriaus apskaitos ir finansinės atskaitomybės standarto „Finansinių ataskaitų rinkinio pateikimas“ III skyriuje). Jei viešasis juridinis asmuo veikia mažiau nei 1 metus, tuomet jis turi pateikti tarpinės finansinės atskaitomybės dokumentus nuo viešojo juridinio asmens įsteigimo iki paraiškos pateikimo datos. Jei paskutinių finansinių metų atskaitomybė dar nėra patvirtinta, būtina pateikti viešojo juridinio asmens vadovo pasirašytą finansinę atskaitomybę. Tarpinė finansinė atskaitomybė taip pat turi būti pasirašyta viešojo juridinio asmens vadovo.
25.	Pateikta kiekvieno partnerio atsiskaitymo su valstybės, savivaldybių biudžetais ir valstybės pinigų fondais pažyma, išduota apskrities valstybinės mokesčių inspekcijos ne anksčiau nei prieš 1 mėnesį iki paraiškos pateikimo. Tais atvejais, kai pagal sutartį su mokesčius administruojančia institucija mokesčio mokėjimas yra atidėtas, turi būti pridėti dokumentai ar jų kopijos, patvirtinančios mokesčių atidėjimą (ši nuostata netaikoma įstaigoms, kurių veikla finansuojama iš valstybės arba savivaldybių biudžeto, ir juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba valstybinio socialinio draudimo įmokų (toliau – socialinio draudimo įmokos) mokėjimo terminai).
26.	Pateikta kiekvieno partnerio Valstybinio socialinio draudimo fondo valdybos teritorinių skyrių pažyma, išduota ne anksčiau nei prieš 1 mėnesį iki paraiškos pateikimo, apie pareiškėjo skolos Valstybinio socialinio draudimo fondo biudžetui turėjimą ar neturėjimą. Tais atvejais, kai pagal sutartį su mokesčius administruojančia institucija mokesčio mokėjimas yra atidėtas, turi būti pridėti dokumentai ar jų kopijos, patvirtinančios mokesčių atidėjimą (ši nuostata netaikoma įstaigoms, kurių veikla finansuojama iš valstybės arba savivaldybių biudžeto, ir juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai).
27.	Pateikti finansavimo šaltinius pagrindžiantys dokumentai, kaip nustatyta Aprašo 2 priedo 8.1.1 (netaikoma, jei partneriui taikomas 100 procentų finansavimo intensyvumas) ir 8.1.2 punktuose.
28.	Pateikta viešųjų pirkimų dokumentacija (konkurso sąlygos, techninė užduotis (paslaugoms), paslaugų teikimo sutarties projektas ir kiti pagal Lietuvos Respublikos viešųjų pirkimų įstatymą reikalaujami dokumentai) (taikoma tik tuo atveju, jei viešieji pirkimai buvo pradėti iki paraiškos pateikimo datos; netaikoma, jei partneris pagal Lietuvos Respublikos viešųjų pirkimų įstatymą yra ne perkančioji organizacija).
29.	Pateikti kiekvieno partnerio dokumentai, įrodantys projekto biudžeto pagrįstumą (tiekėjų komerciniai pasiūlymai, nuorodos į rinkoje galiojančias kainas ir kita).
30.	Pateiktas dokumentas, pagrindžiantis kiekvieno partnerio pridėtinių išlaidų priskyrimą projektui pro rata principu.
31.	Pateiktas kiekvieno partnerio užpildytas Klausimynas dėl pirkimo ir (arba) importo pridėtinės vertės mokesčio tinkamumo finansuoti Europos Sąjungos fondų ir (arba) Lietuvos Respublikos biudžeto lėšomis (Išlaidų atitikties rekomendacijų 1 priedas). Klausimyno forma yra pateikta svetainėje www.esparama.lt.

_________________

VP2-1.4-ŪM-05-V priemonės „Inogeb LT-3“ projektų

finansavimo sąlygų aprašo

2 priedas

TINKAMUMO FINANSUOTI VERTINIMO METODIKA

Bendrasis kriterijus (Bendrieji projektų atrankos kriterijai, patvirtinti Stebėsenos komiteto veiksmų programų, įgyvendinančių Lietuvos 2007–2013 metų Europos Sąjungos struktūrinės paramos panaudojimo strategiją, įgyvendinimo priežiūrai atlikti (toliau – Stebėsenos komitetas) 2007 m. liepos 9 d. posėdžio nutarimu Nr. 1)	Kriterijaus vertinimo aspektai	Vertinimo klausimai ir (arba) teiginiai, paaiškinimai	Taip (ne)	Komentarai
1	2	3	4	5
1. Bendrai finansuojamas iš Europos Sąjungos fondų lėšų projektas (toliau – projektas) atitinka bent vieną Ekonomikos augimo veiksmų programos (toliau – veiksmų programa) ir jos 1 prioriteto „Ūkio konkurencingumui ir ekonomikos augimui skirti moksliniai tyrimai ir technologinė plėtra (toliau – MTTP)“ (toliau – 1 prioritetas) tikslą, uždavinį, taip pat apima pagal tam tikrą prioritetą numatomas remti veiklas.	1.1. Pagrįstas projekto tikslų ir uždavinių ryšys su veiksmų programos 1 prioriteto tikslu ir 4 uždaviniu „Pagerinti žinių ir technologijų sklaidos terpę, skatinti verslo ir mokslo bendradarbiavimą MTTP srityje“ (toliau – 4 uždavinys).	1.1.1. Projekto tikslai ir uždaviniai aiškiai siejasi su veiksmų programos 1 prioriteto tikslu ir bent vienu uždaviniu. Paaiškinimai: būtina įsitikinti, kad projekto tikslai ir uždaviniai atitinka veiksmų programos 1 prioriteto tikslą ir 4 uždavinį, ryšys yra akivaizdus ir priežastinis. Informacijos šaltinis: Paraiškos dėl projekto finansavimo bendrosios (A) dalies forma, patvirtinta Lietuvos Respublikos finansų ministro 2008 m. vasario 20 d. įsakymu Nr. 1K-066 (Žin., 2008, Nr. 23-861), (toliau – paraiškos (A) dalis), VP2-1.4-ŪM-05-V priemonės „Inogeb LT-3“ paraiškos dėl projekto finansavimo specialiosios (B) dalies forma ir jos pildymo instrukcija (VP2-1.4-ŪM-05-V priemonės „Inogeb LT-3“ projektų finansavimo sąlygų aprašo (toliau – Aprašas) 3 priedas) (toliau – paraiškos (B) dalis).

1.1.2. Įgyvendinto projekto poveikis veiksmų programos 1 prioriteto tikslui ir 4 uždaviniui bus teigiamas. Paaiškinimai: galima teigti, kad, įgyvendinus projektą, pasiekimų ir rezultatų poveikis veiksmų programos 1 prioriteto tikslui ir 4 uždaviniui, atsižvelgiant į veiksmų programos 1 prioriteto įgyvendinimo VP2-1.4-ŪM-05-V priemonės „Inogeb LT-3“ (toliau – Priemonė) specifiką, bus teigiamas. Taip pat įrodytas projekto aktualumas ir poveikis tikslinių grupių problemų sprendimui. Informacijos šaltinis: paraiškos (A) dalis.

1.2. Pagrįstas projekto tikslų ir uždavinių ryšys su veiksmų programos 1 prioriteto įgyvendinimo Priemone ir bent viena Apraše numatyta veikla.	1.2.1. Projekto veiklos yra suderintos su veiksmų programos 1 prioriteto įgyvendinimo Priemonėje pateiktu bent vienos veiklos aprašymu. Paaiškinimai: būtina įsitikinti, ar projekte numatytos vykdyti veiklos atitinka bent vieną veiklą, nurodytą veiksmų programos 1 prioriteto įgyvendinimo Priemonės aprašyme. Informacijos šaltinis: paraiškos (A) dalis.

1.2.2. Projekto tikslai, uždaviniai ir veiklos atitinka Aprašo 6 punkte nurodytą veiklą. Paaiškinimai: būtina įsitikinti, ar projekte numatyti tikslai, uždaviniai ir planuojamos vykdyti veiklos atitinka bent vieną iš Apraše nurodytų veiklų. Informacijos šaltinis: paraiškos (A) dalis.

1.2.3. Projektas atitinka veiksmų programos V priede, Priemonės aprašyme ir Aprašo 18 punkte numatytus reikalavimus, susijusius su paramos pagal kitas iš Europos Sąjungos (toliau – ES) finansuojamas programas, kitas veiksmų programas, kitus veiksmų programos prioritetus atskyrimu („demarkacinius reikalavimus“). Paaiškinimai: būtina įsitikinti, ar tenkinami visi reikalavimai, susiję su paramos pagal kitas iš ES finansuojamas programas, kitas veiksmų programas, kitus veiksmų programos prioritetus atskyrimu, nurodyti veiksmų programoje, veiksmų programos 1 prioriteto įgyvendinimo Priemonės aprašyme ir Projektų finansavimo sąlygų apraše. Informacijos šaltinis: paraiškos (A) dalis, paraiškos (B) dalis.

1.2.4. Projektas atitinka kitus su reikalavimais projekto veikloms susijusius specialiuosius atrankos kriterijus ir Apraše nustatytus reikalavimus. Paaiškinimai: netaikoma.
2. Projektas atitinka nacionalinius strateginius dokumentus.	2.1. Projektas prisideda prie nacionalinių ir (arba) regioninių strateginio planavimo dokumentų nuostatų įgyvendinimo.	2.1.1. Teisės aktuose ar valdymo srities plėtros strategijoje arba strategijos įgyvendinimo priemonių plane nustatytas projekto vykdytojas ir veiklos.

2.1.1.1. Projektas turi atitikti Lietuvos inovacijų 2010–2020 metų strategijos, patvirtintos Lietuvos Respublikos Vyriausybės 2010 m. vasario 17 d. nutarimu Nr. 163 (Žin., 2010, Nr. 23-1075), (toliau – Lietuvos inovacijų 2010–2020 metų strategija) įgyvendinimo priemonę, kuri yra nurodyta Lietuvos inovacijų 2010–2020 metų strategijos įgyvendinimo 2010–2013 metų priemonių plane, patvirtintame Lietuvos Respublikos ūkio ministro ir Lietuvos Respublikos švietimo ir mokslo ministro 2010 m. spalio 7 d. įsakymu Nr. 4-750/V-1692 (Žin., 2010, Nr. 121-6192; 2011, Nr. 20-1003), (toliau – priemonių įgyvendinimo planas) (Specialusis atitikties projektų atrankos kriterijus, patvirtintas Stebėsenos komiteto 2011 m. balandžio 15 d. posėdžio nutarimu Nr. 27). Paaiškinimai: vertinama, ar projektas atitinka Lietuvos inovacijų 2010–2020 metų strategijos 23.2.2 punkte nurodyto uždavinio „Skatinti įvairių lygmenų ugdymo ir privataus sektorių verslumą“ priemonių įgyvendinimo plano 2.2.6 priemonę „Parengti ir įgyvendinti priemonę, stiprinančią inovacijų sistemą, skatinančią smulkiojo ir vidutinio verslo įmones aktyviau plėtoti MTEP ir inovacijų veiklą“. Informacijos šaltinis: paraiškos (A) dalis, paraiškos (B) dalis ir priedai.

2.1.2. Pagrįsta, kad projekto įgyvendinimas prisidėtų prie atitinkamų teisės aktų, strategijų nuostatų įgyvendinimo. Paaiškinimai: netaikoma.
3. Projektas siekia aiškių ir realių kiekybinių uždavinių, atitinkančių veiksmų programoje nustatytus tikslus.	3.1. Projektas prisideda prie Priemonės rodiklių įgyvendinimo.	3.1.1. Projektas prisideda prie bent vieno Aprašo 8 punkte numatytų produkto ir rezultato rodiklių pasiekimo. Paaiškinimai: įgyvendinus numatytas projekto veiklas bus pasiekti planuojami produkto ir rezultato rodikliai (nustatytos jų reikšmės), tai yra veiklos yra adekvačios siekiamiems rezultatams ir jiems pasiekti reikalingoms sąnaudoms. Projekto vykdytojas, be produkto rodiklio „MTTP ir inovacijų aplinkos gerinimo projektai“, privalo pasirinkti dar bent vieną Aprašo 8.1.2–8.1.3 punktuose nurodytą produkto rodiklį ir bent vieną Aprašo 8.2.1–8.2.3 punktuose nurodytą rezultato rodiklį. Informacijos šaltinis: paraiškos (A) dalis.

3.2. Nuosekli vidinė projekto logika ir kokybiški projekto uždaviniai.	3.2.1. Išlaikyta nuosekli vidinė projekto logika. Paaiškinimai: būtina įsitikinti, kad išlaikyta nuosekli vidinė projekto logika, tai yra projekto rezultatai turi būti projekto veiklų padarinys, projekto veiklos – sudaryti prielaidas pasiekti projekto uždavinius, o pastarieji – įgyvendinti nustatytus tikslus. Informacijos šaltinis: paraiškos (A) dalis.

3.2.2. Projekto uždaviniai specifiniai, išmatuojami, pasiekiami, susieti ir iškelti laiku. Paaiškinimai: būtina įsitikinti, kad projekto uždaviniai atitinka šiuos kokybinius reikalavimus: – yra specifiniai – parodo projekto esmę ir charakteristikas; - išmatuojami – kiekybiškai išreikšti ir matuojami; - pasiekiami – realūs; - susieti – tapatūs vykdomoms projekto veikloms; - iškelti laiku – aiški pradžios ir pabaigos data. Informacijos šaltinis: paraiškos (A) dalis.
4. Projektas atitinka darnaus vystymosi principą.	4.1. Projekte nenumatyti veiksmai, kurie turėtų neigiamą poveikį darnaus vystymosi principo įgyvendinimui. Paaiškinimai: būtina įsitikinti, ar projekto įgyvendinimas neturi neigiamos įtakos darnaus vystymosi principo įgyvendinimui.	4.1.1. Aplinkosaugos srityje (aplinkos kokybė ir gamtos ištekliai, klimato kaita, aplinkos apsauga). Paaiškinimai: būtina įsitikinti, ar projekto įgyvendinimas neturi neigiamos įtakos aplinkosaugos srityje. Informacijos šaltinis: paraiškos (A) dalis.

4.1.2. Socialinėje srityje (užimtumas, skurdas ir socialinė atskirtis, sveikata, švietimas ir mokslas, kultūros savitumas). Paaiškinimai: būtina įsitikinti, ar projekto įgyvendinimas neturi neigiamos įtakos socialinėje srityje. Informacijos šaltinis: paraiškos (A) dalis.

4.1.3. Ekonomikos srityje (darnus pagrindinių ūkio šakų ir regionų vystymasis). Paaiškinimai: pagrįstas projekto poreikis ir tęstinumas, rezultatai pateisina investicijas (vertinama kartu su 9 kriterijumi). Informacijos šaltinis: paraiškos (A) dalis.

4.1.4. Regionų vystymo srityje (aplinkosauginių, socialinių ir ekonominių skirtumų mažinimas). Paaiškinimai: būtina įsitikinti, ar projekto įgyvendinimas neturi neigiamos įtakos regionų vystymo srityje. Informacijos šaltinis: paraiškos (A) dalis.

4.1.5. Informacinės ir žinių visuomenės srityje. Paaiškinimai: būtina įsitikinti, ar projekto įgyvendinimas neturi neigiamos įtakos informacinės ir žinių visuomenės srityje. Informacijos šaltinis: paraiškos (A) dalis.

4.2. Projekte atskleistos pastangos skatinti darnaus vystymosi principo įgyvendinimą.	4.2.1. Pasiūlyti konkretūs veiksmai, kurie užtikrina, kad projektas skatina darnaus vystymosi principo įgyvendinimą. Paaiškinimai: netaikoma.

4.2.2. Projektas atitinka kitus su darnaus vystymosi principo įgyvendinimo reikalavimais susijusius specialiuosius projektų atrankos kriterijus ir Apraše nustatytus reikalavimus. Paaiškinimai: netaikoma.
5. Projektas atitinka lyčių lygybės ir nediskriminavimo principus.	5.1. Projekte nenumatoma apribojimų, kurie turėtų neigiamą poveikį lyčių lygybės ir nediskriminavimo principų įgyvendinimui.	5.1.1. Projekte nenumatoma apribojimų, kurie turėtų neigiamą poveikį lyčių lygybės ir nediskriminavimo principų įgyvendinimui. Paaiškinimai: vertinama, ar projekto įgyvendinimas neturi neigiamos įtakos lyčių lygybės ir nediskriminavimo principų įgyvendinimui: - sudarytos vienodos dalyvavimo projekte ir naudojimosi projekto rezultatais galimybės vyrams ir moterims; - sudarytos vienodos dalyvavimo projekte ir naudojimosi projekto rezultatais galimybės bet kokios rasės arba etninės kilmės, religijos arba tikėjimo, amžiaus, negalios, seksualinės orientacijos atstovams. Informacijos šaltinis: paraiškos (A) dalis.

5.2. Projekte nurodytos pastangos skatinti lyčių lygybės ir nediskriminavimo principų įgyvendinimą.	5.2.1. Pasiūlyti konkretūs veiksmai, kurie užtikrina, kad projektas prisideda prie lyčių lygybės principo įgyvendinimo. Paaiškinimai: netaikoma.

5.2.2. Pasiūlyti konkretūs veiksmai, kurie užtikrina, kad projektas skatina nediskriminavimo dėl lyties, rasės arba etninės kilmės, religijos arba tikėjimo, amžiaus, negalios, seksualinės orientacijos principo įgyvendinimą. Paaiškinimai: netaikoma.

5.2.3. Projektas atitinka kitus su lyčių lygybės ir nediskriminavimo principų įgyvendinimo reikalavimais susijusius specialiuosius projektų atrankos kriterijus ir Apraše nustatytus reikalavimus. Paaiškinimai: netaikoma.
6. Projekto įgyvendinimas yra suderinamas su kitų aktualių Europos Bendrijų politikos sričių nuostatomis.	6.1. Projektas suderinamas su horizontaliųjų Europos Bendrijų bendrųjų politikos sričių nuostatomis.	6.1.1. Projektas suderinamas su Europos Bendrijų viešųjų pirkimų politikos nuostatomis. Paaiškinimai: vertinama, ar pareiškėjas (partneriai) yra perkančioji organizacija pagal Lietuvos Respublikos viešųjų pirkimų įstatymą (Žin., 1996, Nr. 84-2000; 2006, Nr. 4-102) arba gavęs (gavę) projekto finansavimo lėšų ja taps; jei taip, ar tikėtina, kad projekto veiklų plane numatyta veiklų trukmė nustatyta įvertinant pirkimų terminus. Jei pareiškėjas ir (arba) partneriai nėra perkančioji organizacija, šis vertinimo aspektas vertinamas kaip atitinkantis nustatytus reikalavimus. Informacijos šaltinis: paraiškos (B) dalis.

6.1.2. Projektas suderinamas su Europos Bendrijų aplinkosaugos politikos nuostatomis. Paaiškinimai: vertinama, ar, atsižvelgiant į projekto veiklas ir vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu (Žin., 1996, Nr. 82-1965; 2005, Nr. 84-3105), būtinas poveikio aplinkai vertinimas projekto veikloms vykdyti; jei būtinas, ar poveikio vertinimas aplinkai yra atliktas. Informacijos šaltinis: paraiškos (A) dalis.

6.1.3. Projektas suderinamas su Europos Bendrijų konkurencijos politikos nuostatomis. Paaiškinimai: vertinant projektus, reikia įsitikinti, ar projektai finansuojami nepažeidžiant konkurencijos politikos nuostatų, tai yra finansuojamos veiklos nėra valstybės pagalbos objektas. Taip pat vertinant projektus reikia įsitikinti, ar projekto finansavimas nereiškia neteisėtos valstybės pagalbos suteikimo. Informacijos šaltinis: paraiškos (A) dalis.

6.2. Projektas suderinamas su tam tikrų sektorių ES bendrųjų politikos sričių nuostatomis.	6.2.1. Projektas suderinamas su konkretaus sektoriaus ES politikos sričių nuostatomis. Paaiškinimai: netaikoma.
7. Pareiškėjas organizaciniu požiūriu yra pajėgus tinkamai ir laiku įgyvendinti teikiamą projektą.	7.1. Pareiškėjas (partneriai) atitinka formaliuosius reikalavimus.	7.1.1. Pareiškėjas (partneriai) atitinka Apraše nustatytą tinkamų pareiškėjų (partnerių) sąrašą: Paaiškinimai: būtina įsitikinti, kad pareiškėjas (partneriai) atitinka Aprašo 10 punkte (11 punkte) nustatytus reikalavimus. (Duomenys tikrinami pagal paraiškos (A) dalyje pateiktą informaciją.)

7.1.2. Pareiškėjas (partneriai) turi (ar turi galimybių įgyti) teisinį pagrindą užsiimti ta veikla (atlikti funkcijas), kuriai sukurti ir (arba) vykdyti, ir (arba) plėtoti skirtas projektas. Paaiškinimai: būtina įsitikinti, kad pareiškėjas (partneriai) turi teisę vykdyti projekte numatytas veiklas. (Duomenys tikrinami pagal paraiškos (B) dalyje pateiktą informaciją, įstatus (nuostatus ir (ar) statutą).)

7.1.3. Pareiškėjui (partneriui) gali būti skirtos ES fondų lėšos, jei:

7.1.3.1. Jam nėra iškelta byla dėl bankroto arba jis nėra likviduojamas. (Duomenys tikrinami pagal paraiškos (A) dalyje pateiktą informaciją.)

7.1.3.2. Yra įvykdęs su mokesčių ir valstybinio socialinio draudimo įmokų mokėjimu susijusius įsipareigojimus pagal Lietuvos Respublikos teisės aktus (ši nuostata netaikoma juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba valstybinio socialinio draudimo įmokų mokėjimo terminai). (Duomenys tikrinami pagal pareiškėjo (partnerio) pateiktas pažymas.)

7.1.3.3. Paraiškoje dėl projekto finansavimo (toliau – paraiška) arba jos prieduose jis nepateikė klaidinančios informacijos. (Duomenys tikrinami pagal paraiškos (A) dalyje pateiktą informaciją.)

7.1.3.4. Nėra įsiteisėjusio teismo sprendimo dėl pareiškėjo (partnerio) kitos sutarties dėl paramos skyrimo iš ES arba Lietuvos Respublikos biudžeto sutarties lėšų pažeidimo. (Duomenys tikrinami pagal paraiškos (A) dalyje pateiktą informaciją.)

7.1.3.5. Jis nebandė gauti konfidencialios informacijos arba daryti įtakos vertinimą atliekančiai institucijai dabartinio arba ankstesnio paraiškų dėl projekto finansavimo vertinimo arba atrankos proceso metu. (Duomenys tikrinami pagal paraiškos (B) dalyje pateiktą informaciją ir pareiškėjo (partnerių) veiksmus projekto vertinimo metu.)

7.2. Pareiškėjas (partneriai) yra pajėgus įgyvendinti projektą.	7.2.1. Pareiškėjas (partneriai) turi pakankamai patirties įgyvendinti projekte numatytas veiklas. Paaiškinimai: netaikoma.

7.2.2. Pareiškėjas (partneriai) turi (turi užtikrinti) pakankamus administravimo gebėjimus vykdyti projektą (pakankamą komandą). Paaiškinimai: pareiškėjas (partneriai) užtikrina būtinus gebėjimus administruoti projektą – suformuoja komandą, užtikrina reikiamos kompetencijos darbuotojų įtraukimą, numato paslaugų įsigijimą ir panašiai. Informacijos šaltinis: paraiškos (B) dalis.

7.2.3. Pareiškėjas (partneriai) gali įgyvendinti projekto tikslus, veiklas ir uždavinius per projekto įgyvendinimo laikotarpį. Projekto įgyvendinimo trukmė, vieta, parengtumas atitinka Apraše nustatytus reikalavimus. Paaiškinimai: būtina įsitikinti, kad projekto įgyvendinimo organizavimas (planas) atitinka projekto veiklų apimtį, yra realus ir racionaliai suplanuotas (pavyzdžiui, įvertinant turimus išteklius, iš ES fondų finansuojamų projektų specifiką, sezoniškumą ir panašiai). Veiklų planas paraiškos (A) dalyje yra logiškas, nuoseklus, veiklų trukmė pagrįsta. Įgyvendinimo vieta atitinka Apraše nustatytus reikalavimus, tai yra pagrindinės projekto veiklos (arba didžioji jų dalis) fiziškai turi būti vykdomos Lietuvos Respublikos teritorijoje. Tam tikros projekto veiklos vykdymas užsienyje turi būti pagrįstas ir racionalus. Informacijos šaltinis: paraiškos (A) dalis, su paraiška pateikti dokumentai.

7.2.4. Partnerystė projekte yra pagrįsta ir turi pridėtinę vertę. Paaiškinimai: siekiama įsitikinti, ar partneriai įtraukti pagrįstai, tai yra ar partnerystė sukuria papildomą pridėtinę vertę projektui. Prie paraiškos turi būti pridedama galiojanti jungtinės veiklos (partnerystės) sutarties kopija, atitinkanti Aprašo 16 punkte esančius reikalavimus. Informacijos šaltinis: paraiškos (A) dalis, paraiškos (B) dalis, papildomai pridedami dokumentai (jungtinės veiklos (partnerystės) sutartis).

7.2.5. Projektas atitinka kitus su reikalavimais pareiškėjams (partneriams) susijusius specialiuosius projektų atrankos kriterijus ir Apraše nustatytus reikalavimus:

7.2.5.1. Su pareiškėju (partneriu) nebuvo nutraukta projekto finansavimo ir administravimo sutartis, kurios pagrindu finansavimas buvo teikiamas iš Europos Sąjungos ar Lietuvos Respublikos biudžeto, dėl sutartinių įsipareigojimų nevykdymo. (Duomenys tikrinami pagal paraiškos (B) dalyje pateiktą informaciją.)

7.2.5.2. Pareiškėjo (partnerio) vadovas ar vyriausiasis buhalteris neturi neišnykusio teistumo dėl nusikalstamos veikos nuosavybei, turtinėms teisėms ir turtiniams interesams, ekonomikai ir verslo tvarkai ar finansų sistemai. (Duomenys tikrinami pagal paraiškos (B) dalyje pateiktą informaciją.)

7.2.5.3. Pareiškėjas tiesiogiai atsakingas už teikiamo projekto rengimą, valdymą ir įgyvendinimą. (Duomenys tikrinami pagal paraiškos A dalyje pateiktą informaciją.)
8. Projektas turi aiškų finansavimo paketą: apibrėžtus, aiškius ir užtikrintus projekto išlaidų finansavimo šaltinius.	8.1. Užtikrintas projekto finansavimas.	8.1.1. Pareiškėjo (partnerių) įnašas atitinka nustatytus reikalavimus. Paaiškinimai: vertinama, ar pareiškėjas (partneriai) turi stabilius ir pakankamus finansų išteklius, gali užtikrinti savo veiklos tęstinumą per visą projekto įgyvendinimo laikotarpį ir prisidėti prie projekto finansavimo. Pareiškėjo (partnerių) įnašas turi būti aiškiai apibrėžtas, patikimas, tinkamas, realus ir pakankamas projekto išlaidoms laiku apmokėti. Pakankamai apibrėžtu, patikimu ir tinkamu pareiškėjo (partnerių) įnašu gali būti laikoma: - paskola. Jei pareiškėjo (partnerių) planuojamas lėšų šaltinis yra banko arba kitų kredito įstaigų paskola, tokiu atveju turi būti pateiktas preliminarus banko (kitų kredito įstaigų) sprendimas suteikti paskolą (pažyma), tačiau nuo sprendimo skirti finansavimą priėmimo, bet ne vėliau kaip per viešosios įstaigos Lietuvos verslo paramos agentūros nustatytą terminą iki projekto finansavimo ir administravimo sutarties pasirašymo, turi būti gauta paskola arba pateikta pažyma, kurioje nurodytas banko (kitų kredito įstaigų) sprendimas suteikti paskolą konkrečiam projektui, esant ar įvykdžius tam tikras sąlygas. Jei banko (kitų kredito įstaigų) paskola suteikiama visai pareiškėjo (partnerių) veiklai, turi būti pridėti finansiniai srautai bei įsipareigojimas tam tikrą paskolos dalį skirti projektui įgyvendinti. Jei pareiškėjo (partnerių) planuojamas lėšų šaltinis yra juridinio asmens paskola, tokiu atveju turi būti pateikta paskolos sutartis; - pareiškėjo (partnerių) nuosavos lėšos. Tokiu atveju su paraiška pateikiamas sprendimas, patvirtintas pareiškėjo (partnerių) atitinkamo valdymo organo ar asmens (asmenų grupės), turinčio (turinčios) teisę priimti tokius sprendimus, kuriuo nutarta projekto įgyvendinimui skirti tam tikrą pareiškėjo (partnerių) lėšų sumą, ir informacija apie lėšų šaltinį (banko sąskaitos (-ų) išrašas ar banko pažyma apie pareiškėjo (partnerio) turimas lėšas, numatomos pajamos). Jeigu projektas bus finansuojamas iš pareiškėjo (partnerių) numatomų pajamų, turi būti pateiktos ilgalaikės sutartys, kuriose nurodytos planuojamų pajamų sumos; - dalininkų ir (ar) narių piniginiai įnašai. Tokiu atveju su paraiška pateikiamas dalininko (-ų) sprendimas (visuotinio dalininkų ir (ar) narių susirinkimo protokolo kopija ar panašiai) skirti konkrečią lėšų sumą projektui įgyvendinti bei dokumentai, patvirtinantys dalininko (-ų) finansinius pajėgumus skirti lėšas ir informaciją apie lėšų šaltinius (banko sąskaitos (-ų) išrašas ar banko pažyma apie dalininko (-ų) turimas lėšas, patvirtintų finansinės atskaitomybės dokumentų kopijos, patvirtintos einamųjų metų sąmatos, sprendimas skirti konkrečią lėšų sumą projektui, kita). Pastaba: kai pareiškėjui taikomas 100 procentų finansavimo intensyvumas ir jis neketina gauti grynųjų pajamų, šis kriterijus atitinka nustatytus reikalavimus. Informacijos šaltinis: duomenys tikrinami pagal pateiktus finansavimo šaltinius patvirtinančius dokumentus.

8.1.2. Užtikrintas netinkamų finansuoti su projektu susijusių išlaidų padengimas. Paaiškinimai: vertinama, ar projekte numatytoms netinkamoms finansuoti išlaidoms (tarp jų ir netinkamam finansuoti pridėtinės vertės mokesčiui (toliau – PVM), kurį pareiškėjas (parneriai) pagal Lietuvos Respublikos teisės aktus turi galimybę įtraukti į PVM ataskaitą, net jeigu pareiškėjas (partneriai) tokio PVM į ataskaitą neįtraukė, viešinimui ir kita) užtikrintas finansavimas, netinkamų išlaidų finansavimo šaltiniai yra aiškiai apibrėžti, patikimi, tinkamai išdėstyti per tam tikrą laikotarpį, tai yra netinkamų išlaidų finansavimas neturės neigiamos įtakos projekto įgyvendinimui. Tinkamais netinkamų finansuoti išlaidų šaltiniais turi būti laikomi tokie patys kaip ir Tinkamumo finansuoti vertinimo metodikos (Aprašo 2 priedas) 8.1.1 punkte nurodyti tinkami pareiškėjo finansavimo šaltiniai. Informacijos šaltinis: finansavimo šaltinius pagrindžiantys dokumentai.

8.1.3. Užtikrintas finansinis projekto (veiklų) ir rezultatų tęstinumas. Paaiškinimai: vertinama, ar projekto metu sukurtų rezultatų tolesniam naudojimui yra sudarytos finansinės prielaidos, tai yra sukurtas ar įsigytas iš finansavimo lėšų turtas liks Lietuvos Respublikos teritorijoje, nebus pakeista jo paskirtis, nuosavybės pobūdis ne mažiau kaip penkerius metus nuo projekto įgyvendinimo pabaigos ir užtikrinamas jo tinkamas eksploatavimas. Projekto įgyvendinimo metu sukurti rezultatai bus naudojami pagal nustatytą paskirtį. Informacijos šaltinis: paraiškos (A) dalis, paraiškos (B) dalis, jungtinė veiklos (partnerystės) sutartis.

8.1.4. Projektas atitinka kitus Apraše nustatytus reikalavimus: Informacijos šaltinis: paraiškos (A) dalis, biudžeto pagrįstumą įrodantys dokumentai.

8.1.4.1. bendra projekto vertė neviršija 172,64 mln. Lt (šimto septyniasdešimt dviejų milijonų šešių šimtų keturiasdešimt tūkstančių litų);

8.1.4.2. projektui skiriamo finansavimo dydis yra ne mažesnis kaip 100 000,00 Lt (šimtas tūkstančių litų).
9. Užtikrintas efektyvus projektui įgyvendinti reikalingų lėšų panaudojimas.	9.1. Sąnaudų ir naudos analizės korektiškumas ir rezultatų priimtinumas.	9.1.1. Atlikta alternatyvų analizė. Paaiškinimai: kiekvienam projektui pagrįsti turėtų būti svarstomos bent dvi alternatyvios galimybės: „nulinė“ alternatyva (alternatyva, kai projektas nėra įgyvendinamas) ir kita alternatyva. Projekte turi būti atskleista, kad visos realios projekto įgyvendinimo galimybės buvo svarstytos arba kad kitų alternatyvų, be jau nagrinėjamų, nėra tikslinga svarstyti. Jeigu projekto įgyvendinimo galimybių vertinimo metu išskiriamos kelios galimybės projekto įgyvendinimo alternatyvai, vertinimo metu kiekvienai alternatyvai turi būti naudojami tie patys vertinimo kriterijai. Alternatyvos įvertintos išsamiai ir korektiškai. Pasirinkta alternatyva turi būti optimali, atsižvelgiant į esamus apribojimus. Informacijos šaltinis: paraiškos (B) dalis.

9.1.2. Projekto prielaidos (susijusios su būsimomis pajamomis ir sąnaudomis) yra pagrįstos (taikoma, jei iš projekto gaunama pajamų ir jos yra įvertinamos iš anksto). Paaiškinimai: skaičiavimai projekte remiasi pagrįstomis būsimų pajamų ir sąnaudų prognozavimo prielaidomis. Informacijos šaltinis: Bendrai finansuojamų iš Europos Sąjungos fondų lėšų projektų pajamų skaičiavimo ir priežiūros metodikos, patvirtintos Lietuvos Respublikos finansų ministro 2010 m. birželio 16 d. įsakymu Nr. 1K-195 (Žin., 2010, Nr. 71-3581), 1 priedas.

9.1.3. Taikomas pagrįstas analizės laikotarpis (taikoma, jei iš projekto gaunama pajamų ir jos yra įvertinamos iš anksto). Paaiškinimai: sąnaudų ir naudos analizės laikotarpis atitinka Europos Komisijos parengtame darbo dokumente Nr. 4 „Ekonominės naudos analizės atlikimo metodikos gairės“ (angl. Guidance on the methodology for carrying out cost-benefit analysis, Working Document No. 4 ) ir dokumente „Investicinių projektų kaštų naudos analizės gairės“ (angl. Guide to cost-benefit analysis of investment projects) rekomenduojamą laikotarpį; jei analizuojant imamas kitas laikotarpis, tai projekte yra pateikiamas paaiškinimas, kuris, vertintojo nuomone, pagrindžia sprendimą taikyti kitą analizės laikotarpį. Informacijos šaltinis: Bendrai finansuojamų iš Europos Sąjungos fondų lėšų projektų pajamų skaičiavimo ir priežiūros metodikos 1 priedas.

9.1.4. Taikoma pagrįsta diskonto norma (taikoma, jei iš projekto gaunama pajamų ir jos yra įvertinamos iš anksto). Paaiškinimai: taikoma diskonto norma atitinka Europos Komisijos parengtame darbo dokumente Nr. 4 „Ekonominės naudos analizės atlikimo metodikos gairės“ (angl. Guidance on the methodology for carrying out cost-benefit analysis, Working Document No. 4 ) ir dokumente „Investicinių projektų kaštų naudos analizės gairės“ (angl. Guide to cost-benefit analysis of investment projects) rekomenduojamą normą; jei neatitinka, pateiktas paaiškinimas, kuris, vertintojo nuomone, pagrindžia sprendimą taikyti kitokią diskonto normą. Informacijos šaltinis: Bendrai finansuojamų iš Europos Sąjungos fondų lėšų projektų pajamų skaičiavimo ir priežiūros metodikos 1 priedas.

9.1.5. Teisingai apskaičiuotos ir pagrįstos finansinių rodiklių reikšmės (taikoma, jei iš projekto gaunama pajamų ir jos yra įvertinamos iš anksto). Paaiškinimai: teisingai apskaičiuotas trūkstamo finansavimo santykis. Informacijos šaltinis: Bendrai finansuojamų iš Europos Sąjungos fondų lėšų projektų pajamų skaičiavimo ir priežiūros metodikos 1 priedas.

9.1.6. Teisingai apskaičiuotos ir pagrįstos ekonominių rodiklių reikšmės. Paaiškinimai: netaikoma.

9.1.7. Įvertintos rizikos. Paaiškinimai: vertinama, ar pareiškėjas įvertino pagrindines projekto rizikas ir numatė jų valdymo veiksnius. Informacijos šaltinis: paraiškos (B) dalis.

9.1.8. Projekto teikiama nauda atitinka planuojamiems rezultatams pasiekti reikalingas sąnaudas. Paaiškinimai: vertinama vadovaujantis analogiškais projektais, veiklomis ir panašiai, projekto rezultatų atitiktis sąnaudoms. Informacijos šaltinis: paraiškos (A) dalis, kartu su paraiška pateikiami dokumentai.

9.2. Atitiktis Vykdomų pagal Lietuvos 2007– 2013 metų Europos Sąjungos struktūrinės paramos panaudojimo strategijos ir ją įgyvendinančių veiksmų programos projektų išlaidų ir finansavimo reikalavimų atitikties taisyklėse, patvirtintose Lietuvos Respublikos Vyriausybės 2007 m. spalio 31 d. nutarimu Nr. 1179 (Žin., 2007, Nr. 117-4789), (toliau – Išlaidų atitikties finansavimo reikalavimams taisyklės) ir Apraše nustatytiems projekto veiklų ir išlaidų apribojimams.	9.2.1. Projekte numatytos veiklos ir išlaidos atitinka tinkamoms finansuoti veikloms ir jų apimtims nustatytus reikalavimus. Paaiškinimai: vertinama, ar projekto veiklos ir išlaidos yra tinkamos finansuoti atsižvelgiant į Išlaidų ir finansavimo reikalavimų atitikties taisyklėse ir Apraše nustatytus apribojimus. Taip pat būtina įvertinti projekto riziką, susijusią su dvigubu finansavimu, tai yra vertinant pareiškėjo įgyvendintus ir (arba) įgyvendinamus projektus būtina įsitikinti, kad toms pačios veikloms ir išlaidoms finansavimas nebus skiriamas pakartotinai, kaip nustatyta Aprašo 18 punkte. Informacijos šaltinis: paraiškos (A) dalis, paraiškos (B) dalis.

9.2.1.1. Projektas, kuriam prašoma finansavimo, nėra pradėtas įgyvendinti anksčiau nei 2011 m. sausio 1 d.; Informacijos šaltinis: paraiškos (A) dalis.

9.2.1.2. Projekte numatytos išlaidos atitinka Aprašo 24 ir 25 punkte nustatytus apribojimus; Informacijos šaltinis: paraiškos (A) dalis.

9.2.1.3. Projekte, kuriam prašoma finansavimo, įgyvendinamoms veikloms ir numatytoms išlaidoms finansavimas nėra skiriamas pakartotinai, kaip nustatyta Aprašo 18 punkte. Informacijos šaltinis: paraiškos (A) dalis, paraiškos (B) dalis.

9.2.2. Veiklos ir išlaidos suplanuotos efektyviai ir pagrįstai. Paaiškinimai: vertinama, ar projekto veiklos suplanuotos efektyviai, prašomos finansuoti išlaidos tiesiogiai susijusios su Aprašo 6 punkte nustatytomis tinkamomis finansuoti veiklomis ir būtinos projekto tikslams pasiekti: – išlaidos aiškiai susietos su planuojama veikla; - paaiškintas išlaidų būtinumas veiklai atlikti; - numatomos išlaidos apskaičiuotos remiantis vidutinėmis rinkos kainomis arba pateiktas naudojamų įkainių paaiškinimas; - išlaidos suplanuotos atsižvelgiant į vidutinį metinį kainų augimą ir valiutų riziką. Informacijos šaltinis: paraiškos (A) dalis.

9.2.3. Užtikrinama lėšų panaudojimo sparta. Paaiškinimai: būtina įsitikinti, kad projekto veiklų suplanavimas užtikrins numatomą lėšų panaudojimo spartą. Informacijos šaltinis: paraiškos (A) dalis.

9.2.4. Projektas atitinka „kryžminio“ finansavimo reikalavimus. Paaiškinimai: netaikoma.

9.2.5. Teisingai pritaikyta vienodo dydžio norma (angl. Flat-rate), vadovaujantis Netiesioginių projekto išlaidų nustatymo ir apmokėjimo naudojant vienodo dydžio normą taisyklėmis, patvirtintomis Lietuvos Respublikos finansų ministro 2008 m. kovo 27 d. įsakymu Nr. 1K-112 (Žin., 2008, Nr. 37-1348). Paaiškinimai: netaikoma.

9.2.6. Projektas atitinka kitus specialiuosius projektų atrankos kriterijus ir Apraše nustatytus reikalavimus. Paaiškinimai: netaikoma.

9.3. Projektui reikiamas finansavimas nustatytas atsižvelgiant į 2006 m. liepos 11 d. Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinančio Reglamentą (EB) Nr. 1260/1999 (OL 2006 L 210, p. 25) (toliau – Reglamentas (ES) Nr. 1083/2006), 55 straipsnyje išdėstytus reikalavimus.	9.3.1. Paraiškoje dėl projekto finansavimo teisingai nurodyta, kuriai kategorijai priklauso projektas, tai yra iš kurio: 9.3.1.1. negaunama pajamų; 9.3.1.2. gaunama pajamų, bet jų neįmanoma nustatyti iš anksto (Reglamento (ES) Nr. 1083/2006 55 straipsnio 3 dalis); 9.3.1.3. gaunama pajamų ir jos yra įvertinamos iš anksto (Reglamento (ES) Nr. 1083/2006 55 straipsnio 2 dalis) (jei teikiama valstybės pagalba, šis kriterijus netaikomas). Pastaba: taikoma, jei bendra projekto vertė viršija 3 452 800,00 Lt (tris milijonus keturis šimtus penkiasdešimt du tūkstančius aštuonis šimtus litų). Paaiškinimai: būtina įsitikinti, ar projekto vykdytojas teisingai priskyrė savo projektą vienai iš išvardytų kategorijų. Europos Komisijos parengtos detalios metodologinės rekomendacijos „Guidance note on Art. 55, Council Regulation (EC) 1083/2006: Revenue Generating Projects“. Informacijos šaltinis: paraiškos (B) dalis, Bendrai finansuojamų iš Europos Sąjungos fondų lėšų projektų pajamų skaičiavimo ir priežiūros metodikos 1 priedas, papildomai teikiami dokumentai.

9.3.2. Iš projekto planuojamos gauti pajamos (taip pat ir grynosios pajamos) teisingai apskaičiuotos ir teisingai nustatytas projektui reikiamo finansavimo dydis. Pastaba: taikoma, jei bendra projekto vertė viršija 3 452 800,00 Lt (tris milijonus keturis šimtus penkiasdešimt du tūkstančius aštuonis šimtus litų). Paaiškinimai: taikoma tik Aprašo 20.3 punkte nustatytu atveju. Informacijos šaltinis: paraiškos (B) dalis, Bendrai finansuojamų iš Europos Sąjungos fondų lėšų projektų pajamų skaičiavimo ir priežiūros metodikos 1 priedas, papildomai teikiami dokumentai.

_________________

VP2-1.4-ŪM-05-V priemonės „Inogeb LT-3“

projektų finansavimo sąlygų aprašo

3 priedas

VP2-1.4-ŪM-05-V PRIEMONĖS „INOGEB LT-3“ PARAIŠKOS DĖL PROJEKTO FINANSAVIMO SPECIALIOSIOS (B) DALIES FORMA IR JOS PILDYMO INSTRUKCIJA

I.INFORMACIJA APIE PAREIŠKĖJĄ

1. Viešųjų pirkimų pagrindimas

Ar projektui įgyvendinti pareiškėjas yra pradėjęs vykdyti ar įvykdęs viešųjų pirkimų procedūras?
□ Taip	Pirkimo pavadinimas	Pirkimo suma	Pirkimo etapas	Planuojama tiekėjų atrankos data

□ Ne

Pareiškėjo parašas ____________

2. Pareiškėjo numatomų įgyvendinti projekto veiklų ir rezultatų aprašymas

Eil. Nr.	Projekto veikla ir jos turinys	Veiklos rezultatas (tyrimo ataskaita, surengtas renginys suteiktos konsultacijos ir panašiai)	Veiklai įgyvendinti reikalingi ištekliai ir išlaidų dydis (paslaugos, darbuotojų darbo valandos ir valandinis užmokestis, komandi-ruočių išlaidos ir panašiai)	Stebėsenos rodiklis, prie kurio pasiekimo prisideda projekto veikla
1.
...

Pareiškėjo parašas ____________

3. Pareiškėjo administraciniai gebėjimai ir patirtis

Nurodykite žmogiškuosius išteklius, kuriuos planuojama naudoti projektui įgyvendinti.
Projektui numatomų priskirti darbuotojų skaičius	Funkcijos, kurios būtų priskirtos	Darbuotojų patirtis (kompetencija)
Turimas darbuotojų skaičius
Papildomas darbuotojų poreikis	Pareiškėjo darbuotojai

Ekspertai, konsultantai
Iš viso darbuotojų

Pareiškėjo parašas ____________

4. Projekto sąsajos su Lietuvos inovacijų 2010–2020 metų strategijos, patvirtintos Lietuvos Respublikos Vyriausybės 2010 m. vasario 17 d. nutarimu Nr. 163 (Žin., 2010, Nr. 23-1075), įgyvendinimo priemone, kuri yra nurodyta Lietuvos inovacijų 2010–2020 metų strategijos įgyvendinimo 2010–2013 metų priemonių plane, patvirtintame Lietuvos Respublikos ūkio ministro ir Lietuvos Respublikos švietimo ir mokslo ministro 2010 m. spalio 7 d. įsakymu Nr. 4-750/V-1692 (Žin., 2010, Nr. 121-6192; 2011, Nr. 20-1003)

Aprašykite ir pagrįskite, kaip projektas prisidės prie Lietuvos inovacijų 2010–2020 metų strategijos 23.2.2 punkte nurodyto uždavinio „Skatinti įvairių lygmenų ugdymo ir privataus sektorių verslumą“ įgyvendinimo, priemonės „Parengti ir įgyvendinti priemonę, stiprinančią inovacijų sistemą, skatinančią smulkiojo ir vidutinio verslo įmones aktyviau plėtoti MTEP ir inovacijų veiklą“, kuri yra nurodyta Lietuvos inovacijų 2010–2020 metų strategijos įgyvendinimo 2010–2013 metų priemonių plano 2.2.6 punkte, įgyvendinimo.

Pareiškėjo parašas ____________

5. Pareiškėjo turimas teisinis pagrindas vykdyti projekte numatytas veiklas

Nurodomas dokumentas (pavadinimas, numeris, data, suteikusios teisę institucijos (įstaigos) pavadinimas, galiojimo laikas), suteikiantis teisę vykdyti projekte numatytas veiklas.

Pareiškėjo parašas ____________

6. Kiti Bendrijos, Lietuvos Respublikos ar kiti finansavimo šaltiniai

6.1. Ar buvo pateikta paraiška dėl paramos šiam projektui arba jo daliai iš bet kokio kito Bendrijos, Lietuvos Respublikos ar kitų finansavimo šaltinių (Europos regioninio plėtros fondo (toliau – ERPF), Sanglaudos fondo, kito Bendrijos finansavimo šaltinio, valstybės ar savivaldybės programų, Europos ekonominės erdvės paramos ar pan.)?
□ Taip	Jei taip, prašome išsamiai aprašyti (nurodyti susijusią finansinę priemonę, nuorodų numerius, datas, prašytas sumas, suteiktas sumas ir kt.)
□ Ne
6.2. Ar šis projektas ar jo dalis papildo kokį nors kitą projektą, kuris jau finansuojamas ar bus finansuojamas iš ERPF, Sanglaudos fondo, kito Bendrijos finansavimo šaltinio, valstybės ar savivaldybės programų. Europos ekonominės erdvės paramos ar pan.?
□ Taip	Jei taip, prašome išsamiai aprašyti (nurodyti tikslius duomenis, nuorodų numerius, datas, prašytas sumas, gautas sumas ir kt.)
□ Ne
6.3. Ar buvo pateikta paraiška dėl paramos iš bet kokio kito Bendrijos, Lietuvos Respublikos ar kitų finansavimo šaltinių (ERPF, Sanglaudos fondo, kito Bendrijos finansavimo šaltinio, valstybės ar savivaldybės programų, Europos ekonominės erdvės paramos ar pan.) ankstesniam šio projekto arba jo dalies etapui (įskaitant galimybių studijos ir parengiamuosius etapus)?
□ Taip	Jei taip, prašome išsamiai aprašyti (nurodyti susijusią finansinę priemonę, nuorodų numerius, datas, prašytas sumas, suteiktas sumas ir kt.)
□ Ne

Pareiškėjo parašas ____________

7. Projektas priskiriamas (galimas tik vienas atsakymas „taip“):

Nurodykite, kokiai kategorijai pagal 2006 m. liepos 11 d. Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinančio Reglamentą (EB) Nr. 1260/1999 (OL 2006 L 210, p. 25), 55 straipsnyje pateiktus reikalavimus priklauso projektas: Pildoma, jeigu projekto vertė viršija 3 452 800,00 Lt (tris milijonus keturis šimtus penkiasdešimt du tūkstančius aštuonis šimtus litų).
7.1. Projektas, iš kurio negaunama pajamų.
□ Taip □ Ne
7.2. Projektas, iš kurio gaunama pajamų, bet jų neįmanoma nustatyti iš anksto.
□ Taip □ Ne
7.3. Projektas, iš kurio gaunama pajamų ir jos yra įvertinamos iš anksto.
□ Taip □ Ne (atsakius „taip“ pildomas paraiškos priedas – Bendrai finansuojamų iš Europos Sąjungos fondų lėšų projektų pajamų skaičiavimo ir priežiūros metodikos, patvirtintos Lietuvos Respublikos finansų ministro 2010 m. birželio 16 d. įsakymu Nr. 1K-195 (Žin., 2010, Nr. 71-3581), 1 priedas)
Trumpai paaiškinkite ir pagrįskite savo atsakymą (pildo tik pareiškėjai, kurie į pirmąjį arba antrąjį klausimą atsakė „taip“).

Pareiškėjo parašas ____________

8. Partnerių pasirinkimo pagrįstumas

Jei projektas vykdomas kartu su partneriais, pagrįskite partnerio pasirinkimą.

9. Projekto rizikos ir jų valdymo veiksniai

Įvertinkite ir aprašykite įgyvendinant projektą galinčią kilti riziką ir jos mažinimo priemones.
Rizika, rizikos poveikis projektui	Rizikos mažinimo priemonės

Pareiškėjo parašas ____________

10. Su pareiškėju nebuvo nutraukta projekto finansavimo ir administravimo sutartis, kurios pagrindu finansavimas buvo teikiamas iš Europos Sąjungos ar Lietuvos Respublikos biudžeto, dėl sutartinių įsipareigojimų nevykdymo

□ Taip, sutartis nebuvo nutraukta □ Ne, sutartis buvo nutraukta

Pareiškėjo parašas ____________

11.Pateikiami dokumentai:

Eil. Nr.	Pateikiami dokumentai	Lapų skaičius
1.	Pareiškėjo įstatų (nuostatų ir (ar) statuto) kopija.
2.	Paraišką dėl projekto finansavimo (toliau – paraiška) pasirašiusio asmens įgaliojimus patvirtinantis dokumentas (jeigu paraišką pasirašo įgaliotas asmuo).
3.	Už projekto administravimą atsakingų asmenų įgaliojimus patvirtinantys dokumentai ir (arba) pareiškėjo vadovo pasirašytas raštas, kad bus perkama projekto administravimo paslauga.
4.	Pareiškėjo paskutinių metų patvirtintos metinės finansinės atskaitomybės dokumentai. Jei pareiškėjas veikia mažiau nei 1 metus, tuomet jis turi pateikti tarpinės finansinės atskaitomybės dokumentus nuo pareiškėjo įsteigimo iki paraiškos pateikimo datos. Jei paskutinių finansinių metų atskaitomybė dar nėra patvirtinta, būtina pateikti pareiškėjo vadovo pasirašytą finansinę atskaitomybę. Tarpinė finansinė atskaitomybė taip pat turi būti pasirašyta pareiškėjo vadovo.
5.	Pareiškėjo atsiskaitymo su valstybės, savivaldybių biudžetais ir valstybės pinigų fondais pažyma, išduota apskrities valstybinės mokesčių inspekcijos ne anksčiau nei prieš 1 mėnesį iki paraiškos pateikimo. Tais atvejais, kai pagal sutartį su mokesčius administruojančia institucija mokesčio mokėjimas yra atidėtas, turi būti pridėti dokumentai ar jų kopijos, patvirtinančios mokesčių atidėjimą (ši nuostata netaikoma įstaigoms, kurių veikla finansuojama iš valstybės arba savivaldybių biudžeto, ir juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba valstybinio socialinio draudimo įmokų (toliau – socialinio draudimo įmokos) mokėjimo terminai).
6.	Pareiškėjo Valstybinio socialinio draudimo fondo valdybos teritorinių skyrių pažyma, išduota ne anksčiau nei prieš 1 mėnesį iki paraiškos pateikimo, apie pareiškėjo skolos Valstybinio socialinio draudimo fondo biudžetui turėjimą ar neturėjimą. Tais atvejais, kai pagal sutartį su mokesčius administruojančia institucija mokesčio mokėjimas yra atidėtas, turi būti pridėti dokumentai ar jų kopijos, patvirtinančios mokesčių atidėjimą (ši nuostata netaikoma įstaigoms, kurių veikla finansuojama iš valstybės arba savivaldybių biudžeto, ir juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai).
7.	Finansavimo šaltinius pagrindžiantys dokumentai, kaip nustatyta Aprašo 2 priedo 8.1.1 (netaikoma, jei pareiškėjui taikomas 100 procentų finansavimo intensyvumas) ir 8.1.2 punktuose.
8.	Viešųjų pirkimų dokumentacija (konkurso sąlygos, techninė užduotis (paslaugoms), paslaugų teikimo sutarties projektas ir kt. pagal Lietuvos Respublikos viešųjų pirkimų įstatymą (Žin., 1996, Nr. 84-2000; 2006 Nr. 4-102) reikalaujami dokumentai) (taikoma tik tuo atveju, jei viešieji pirkimai buvo pradėti iki paraiškos pateikimo datos).
9.	Dokumentai, įrodantys projekto biudžeto pagrįstumą (tiekėjų komerciniai pasiūlymai, nuorodos į rinkoje galiojančias kainas ir kita).
10.	Dokumentas, pagrindžiantis pridėtinių išlaidų priskyrimą projektui pro rata principu.
11.	Užpildytas Klausimynas dėl pirkimo ir (arba) importo pridėtinės vertės mokesčio tinkamumo finansuoti Europos Sąjungos fondų ir (arba) Lietuvos Respublikos biudžeto lėšomis (Lietuvos Respublikos finansų ministerijos parengtų rekomendacijų dėl projektų išlaidų atitikties Europos regioninės plėtros fondo ir Sanglaudos fondo finansavimo reikalavimams (toliau – Išlaidų atitikties rekomendacijos) 1 priedas). Klausimyno forma yra pateikta Europos Sąjungos struktūrinės paramos interneto svetainėje (toliau – svetainė) www.esparama.lt.
12.	Bendrai finansuojamų iš Europos Sąjungos fondų lėšų projektų pajamų skaičiavimo ir priežiūros metodikos, patvirtintos Lietuvos Respublikos finansų ministro 2010 m. birželio 16 d. įsakymu Nr. 1K-195 (Žin., 2010, Nr. 71-3581), 1 priedas (jei taikoma).
13.	Pateikiamų dokumentų lapų skaičius iš viso.

Pareiškėjo parašas ____________

12. Pareiškėjo deklaracija

Aš, toliau pasirašęs asmuo, patvirtinu, kad: pareiškėjas nebandė (nebandys) gauti konfidencialios informacijos arba daryti įtakos vertinimą atliekančiai institucijai dabartinio arba ankstesnio paraiškų vertinimo arba atrankos proceso metu; pareiškėjo vadovas ar vyriausiasis buhalteris neturi neišnykusio teistumo dėl nusikalstamos veikos nuosavybei, turtinėms teisėms ir turtiniams interesams, ekonomikai ir verslo tvarkai ar finansų sistemai;
Projekto pareiškėjo __________________________________________________________ vardu
Vardas, pavardė	Parašas
Pareigos
Atstovavimo pagrindas
Data	Vieta

Prie paraiškos gali būti pridedami kiti dokumentai, patvirtinantys ar pagrindžiantys paraiškoje pateiktą informaciją.

___________________	____________	___________________

(Vadovo pareigos)	(Parašas)	(Vardas ir pavardė)

Pareiškėjo parašas ____________

II. INFORMACIJA APIE PROJEKTO PARTNERĮ

13. Bendra informacija

Projekto partnerio pavadinimas	Partnerio žymėjimas	□ 1 partneris □ 2 partneris □ _ partneris

14. Partneris yra (nėra) perkančioji organizacija pagal Lietuvos Respublikos viešųjų pirkimų įstatymą:

□ Taip, partneris yra perkančioji organizacija arba gavęs projekto finansavimo lėšų ja taps □ Ne, partneris nėra perkančioji organizacija

Pareiškėjo parašas ____________

15. Partnerio numatomų įgyvendinti projekto veiklų ir rezultatų aprašymas

Eil. Nr.	Projekto veikla ir jos turinys	Veiklos rezultatas (tyrimo ataskaita, surengtas renginys, suteiktos konsultacijos ir panašiai)	Veiklai įgyvendinti reikalingi ištekliai ir išlaidų dydis (paslaugos, darbuotojų darbo valandos ir valandinis užmokestis, komandiruočių išlaidos ir panašiai)	Stebėsenos rodiklis, prie kurio pasiekimo prisideda projekto veikla
1.
...

Pareiškėjo parašas ____________

16. Partnerio administraciniai gebėjimai ir patirtis

Nurodykite žmogiškuosius išteklius, kuriuos planuojama naudoti projektui įgyvendinti.
Projektui priskirti numatomų darbuotojų skaičius	Funkcijos, kurios būtų priskirtos	Darbuotojų patirtis (kompetencija)
Turimas darbuotojų skaičius
Papildomas darbuotojų poreikis	Partnerio darbuotojai

Ekspertai, konsultantai
Iš viso darbuotojų

Pareiškėjo parašas ____________

17. Viešųjų pirkimų pagrindimas (pildoma, jei partneris yra perkančioji organizacija pagal Lietuvos Respublikos viešųjų pirkimų įstatymą):

Ar projektui įgyvendinti partneris yra pradėjęs vykdyti ar įvykdęs viešųjų pirkimų procedūras?
□ Taip	Pirkimo pavadinimas	Pirkimo suma	Pirkimo etapas	Planuojama tiekėjų atrankos data

□ Ne

Pareiškėjo parašas ____________

18. Partnerio turimas teisinis pagrindas vykdyti projekte numatytas veiklas

Nurodomas dokumentas (pavadinimas, numeris, data, suteikusios teisę institucijos (įstaigos) pavadinimas, galiojimo laikas), suteikiantis teisę vykdyti projekte numatytas veiklas.

19. Su partneriu nebuvo nutraukta projekto finansavimo ir administravimo sutartis dėl sutartinių įsipareigojimų nevykdymo

□ Taip, sutartis nebuvo nutraukta □ Ne, sutartis buvo nutraukta

Pareiškėjo parašas ____________

20. Pateikiami dokumentai

Eil. Nr.	Pateikiami dokumentai	Lapų skaičius
1.	Jungtinės veiklos sutarties kopija.
2.	Kiekvieno partnerio įstatų (nuostatų ar statuto) kopija.
3.	Paraiškos atitinkamus skyrius pasirašiusio asmens įgaliojimus patvirtinantys dokumentai, jeigu paraiškos skyrius pasirašo įgaliotas partnerio asmuo.
4.	Kiekvieno partnerio paskutinių metų patvirtintos metinė finansinės atskaitomybės dokumentų nuorašai. Jei viešasis juridinis asmuo veikia mažiau nei 1 metus, tuomet jis turi pateikti tarpinės finansinės atskaitomybės dokumentus nuo viešojo juridinio asmens įsteigimo iki paraiškos pateikimo datos. Jei paskutinių finansinių metų atskaitomybė dar nėra patvirtinta, būtina pateikti viešojo juridinio asmens vadovo pasirašytą finansinę atskaitomybę. Tarpinė finansinė atskaitomybė taip pat turi būti pasirašyta viešojo juridinio asmens vadovo.
5.	Kiekvieno partnerio atsiskaitymo su valstybės, savivaldybių biudžetais ir valstybės pinigų fondais pažyma, išduota apskrities valstybinės mokesčių inspekcijos ne anksčiau nei prieš 1 mėnesį iki paraiškos pateikimo. Tais atvejais, kai pagal sutartį su mokesčius administruojančia institucija mokesčio mokėjimas yra atidėtas, turi būti pridėti dokumentai ar jų kopijos, patvirtinančios mokesčių atidėjimą (ši nuostata netaikoma įstaigoms, kurių veikla finansuojama iš valstybės arba savivaldybių biudžeto, ir juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba valstybinio socialinio draudimo įmokų mokėjimo terminai).
6.	Kiekvieno partnerio Valstybinio socialinio draudimo fondo valdybos prie Socialinės apsaugos ir darbo ministerijos teritorinių skyrių pažyma, išduota ne anksčiau nei prieš 1 mėn. iki paraiškos pateikimo, apie pareiškėjo skolos Valstybinio socialinio draudimo fondo biudžetui turėjimą ar neturėjimą. Tais atvejais, kai pagal sutartį su mokesčius administruojančia institucija mokesčio mokėjimas yra atidėtas, turi būti pridėti dokumentai ar jų kopijos, patvirtinančios mokesčių atidėjimą (ši nuostata netaikoma įstaigoms, kurių veikla finansuojama iš valstybės arba savivaldybių biudžeto, ir juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba valstybinio socialinio draudimo įmokų mokėjimo terminai).
7.	Finansavimo šaltinius pagrindžiantys dokumentai, kaip nustatyta Aprašo 2 priedo 8.1.1 (netaikoma, jei partneriui taikomas 100 procentų finansavimo intensyvumas) ir 8.1.2 punktuose.
8.	Viešųjų pirkimų dokumentacija (konkurso sąlygos, techninė užduotis (paslaugoms), paslaugų teikimo sutarties projektas ir kt. pagal Lietuvos Respublikos viešųjų pirkimų įstatymą reikalaujami dokumentai) (taikoma tik tuo atveju, jei viešieji pirkimai buvo pradėti iki paraiškos pateikimo datos; netaikoma, jei partneris pagal Lietuvos Respublikos viešųjų pirkimų įstatymą yra ne perkančioji organizacija).
9.	Kiekvieno partnerio dokumentai, įrodantys projekto biudžeto pagrįstumą (tiekėjų komerciniai pasiūlymai, nuorodos į rinkoje galiojančias kainas ir kita).
10.	Dokumentas, pagrindžiantis kiekvieno partnerio pridėtinių išlaidų priskyrimą projektui pro rata principu.
11.	Kiekvieno partnerio užpildytas Klausimynas dėl pirkimo ir (arba) importo pridėtinės vertės mokesčio tinkamumo finansuoti Europos Sąjungos fondų ir (arba) Lietuvos Respublikos biudžeto lėšomis (Išlaidų atitikties rekomendacijų 1 priedas). Klausimyno forma yra pateikta svetainėje www.esparama.lt.
12.	Pateikiamų dokumentų lapų skaičius iš viso.

Pareiškėjo parašas ____________

21. Partnerio deklaracija

Aš, toliau pasirašęs asmuo, patvirtinu, kad: - visa su partneriu susijusi informacija, pateikta paraiškoje arba jos prieduose, yra teisinga; - partneris yra susipažinęs su paraiškoje pateiktu projekto aprašymu ir įgyvendinimu, jam pritaria ir prie paraiškoje nurodyto projekto prisidės taip, kaip joje nurodyta; partneris tinkamai informuos pareiškėją ir įgyvendinančiąją instituciją apie bet kokius duomenų, veiklų pasikeitimus, vykdant projektą, ir bet kokius kitus nukrypimus nuo paraiškoje numatyto projekto įgyvendinimo; partneris įsipareigoja tinkamai nustatyta tvarka saugoti bet kokius su projektu susijusius dokumentus; partneris nebandė (nebandys) gauti konfidencialios informacijos arba daryti įtakos vertinimą atliekančiai institucijai dabartinio arba ankstesnio paraiškų vertinimo arba atrankos proceso metu; partnerio vadovas ar vyriausiasis buhalteris neturi neišnykusio teistumo dėl nusikalstamos veiklos nuosavybei, turtinėms teisėms ir turtiniams interesams, ekonomikai ir verslo tvarkai ar finansų sistemai.
Projekto partnerio __________________________________________________________ vardu
Vardas, pavardė	Parašas
Pareigos
Atstovavimo pagrindas
Data	Vieta

Prie paraiškos gali būti pridedami kiti dokumentai, patvirtinantys ar pagrindžiantys paraiškoje pateiktą informaciją.

______________________	___________	____________________

(Vadovo pareigos)	(Parašas)	(Vardas ir pavardė)

Pareiškėjo parašas ____________

_________________

VP2-1.4-ŪM-05-V priemonės „Inogeb LT-3“ projektų

finansavimo sąlygų aprašo

4 priedas

VP2-1.4-ŪM-05-V PRIEMONĖS „INOGEB LT-3“ STEBĖSENOS RODIKLIŲ SKAIČIAVIMO METODIKA

EIL. NR.	STEBĖSENOS RODIKLIO PAVADINIMAS	STEBĖSENOS RODIKLIO PAAIŠKINIMAS	STEBĖSENOS RODIKLIO MATAVIMAS	INSTITUCIJA ARBA JURIDINIS ASMUO, ATSAKINGAS UŽ INFORMACIJOS PATEIKIMĄ ĮGYVENDINANČIAJAI IR (AR) TARPINEI, IR (AR) VADOVAUJANČIAJAI INSTITUCIJAI

MATAVIMO VIENETAS	SKAIČIAVIMO BŪDAS	INFORMACIJOS ŠALTINIS	LAIKAS

1.	2.	3.	4.	5.	6.	7.	8.
1.	Rezultato rodiklis: Sukurtos naujos technologinės įmonės.	Sąvokos Technologinė įmonė – tai įmonė, kurios pagrindinė veikla yra kurti, gaminti ir komercializuoti technologinius sprendinius (tarp jų: įrenginius, mechanizmus, prietaisus, technologijas, metodus, kompiuterius, kompiuterines programas ir pan.), skirtus naudoti visų pirma gamybos ir paslaugų teikimo procesuose.	Skaičius	Sumuojamos projekto įgyvendinimo metu ir po metų projektui pasibaigus dėl projekto veiklų susikūrusios naujos technologinės įmonės.	Pirminiai šaltiniai: dokumentas, patvirtinantis projekto vykdytojo atliktą apklausą (apklausos ataskaita ar panašaus pobūdžio dokumentas su apklausos rezultatais).	Po metų projektui pasibaigus.	Projekto vykdytojas.

Antriniai šaltiniai: Mokėjimo prašymo forma, patvirtinta Lietuvos Respublikos finansų ministro 2008 m. balandžio 24 d. įsakymu Nr. 1K-154 (Žin. 2008, Nr. 50-1868), (toliau – mokėjimo prašymas) (informacija pateikiama mokėjimo prašymo 3 punkte „Stebėsenos rodikliai“).	Kas ketvirtį kartu su mokėjimo prašymu.

Ataskaita po projekto užbaigimo.	Kas metus po projekto užbaigimo.

2.	Rezultato rodiklis: Smulkiojo ir vidutinio verslo (toliau – SVV) subjektai, pasinaudoję konsultavimo, informavimo paslaugomis, susijusiomis su tarptautinėmis mokslinių tyrimų ir technologinės plėtros (toliau – MTTP), inovacijų ir su jomis siejamomis programomis.	Sąvokos SVV subjektas – taip, kaip apibrėžta Lietuvos Respublikos smulkiojo ir vidutinio verslo plėtros įstatyme (Žin., 1998, Nr. 109-2993; 2007, Nr. 132-5354). Inovacija – tai naujos technologijos, nauji gaminiai, taip pat vadybos, švietimo, dizaino naujovės, informacinių technologijų sklaida ir kita.	Skaičius	Sumuojami SVV subjektai, kurie projekto įgyvendinimo metu pasinaudojo konsultavimo, informavimo paslaugomis, susijusiomis su tarptautinėmis MTTP, inovacijų ir su jomis siejamomis programomis.	Pirminiai šaltiniai: dokumentai, pagrindžiantys suteiktas konsultavimo, informavimo paslaugas, susijusias su tarptautinėmis MTTP, inovacijų ir su jomis siejamomis programomis (dalyvių sąrašai, paslaugų priėmimo–perdavimo aktai ir panašiai).	Projekto įgyvendinimo laikotarpiu.	Projekto vykdytojas

Antriniai šaltiniai: mokėjimo prašymas (informacija pateikiama mokėjimo prašymo 3 punkte).	Kas ketvirtį kartu su mokėjimo prašymu.

3.	Rezultato rodiklis: Bendrų verslo, mokslo ir studijų institucijų, inovacinių tinklų projektų skaičiaus padidėjimas per 2 metus po projekto įgyvendinimo.	Sąvokos Verslo, mokslo ir studijų institucijų, inovacinių tinklų projektai – tai ne mažiau kaip trijų subjektų grupės, į kurią įeina verslo, mokslo ir studijų institucijos ir kurią sieja veiklos, susijusios su MTTP, inovacijų kūrimu, diegimu, inovacijų paramos paslaugomis, orientacija į bendro tikslo siekimą arba bendrų funkcijų vykdymą, projektai. Mokslo ir studijų institucija – taip, kaip apibrėžta Lietuvos Respublikos mokslo ir studijų įstatyme (Žin., 2009, Nr. 54-2140), bei atitinkanti Komisijos reglamento Nr. 800/2008 7 skirsnio 30 straipsnio 1 punkte pateiktą sąvoką. Lietuvoje neregistruota mokslo ir studijų institucija turi atitikti Komisijos reglamento Nr. 800/2008 7 skirsnio 30 straipsnio 1 punkte pateiktą sąvoką.	Procentai	Skaičiuojamas bendrų verslo, mokslo ir studijų institucijų, inovacinių tinklų projektų skaičiaus padidėjimas per 2 metus po projekto įgyvendinimo. Formulė bendrų verslo, mokslo ir studijų institucijų, inovacinių tinklų projektų skaičiaus padidėjimui apskaičiuoti: F=(B-A)/A*100%, kur F – bendrų verslo, mokslo ir studijų institucijų, inovacinių tinklų projektų pokytis procentais, A – bendrų verslo, mokslo ir studijų institucijų, inovacinių tinklų projektų skaičius projekto įgyvendinimo pradžioje, B – bendrų verslo, mokslo ir studijų institucijų, inovacinių tinklų projektų skaičius po 2 metų įgyvendinus projektą.	Pirminiai šaltiniai: dokumentas, patvirtinantis projekto vykdytojo atliktą apklausą (apklausos ataskaita ar panašaus pobūdžio dokumentas su apklausos rezultatais). Antriniai šaltiniai: mokėjimo prašymas (informacija pateikiama mokėjimo prašymo 3 punkte). Ataskaita po projekto užbaigimo.	Projekto pradžioje ir po 2 metų po projekto įgyvendinimo.	Projekto vykdytojas.

Kas ketvirtį kartu su mokėjimo prašymu. Galutinai už rodiklio pasiekimą atsiskaitoma po 2 metų įgyvendinus projektą.

4.	Bazinis rezultato rodiklis (fiksuotas): Bendrų verslo, mokslo ir studijų institucijų, inovacinių tinklų projektų skaičius projekto pradžioje.	Paaiškinimai: Projekto pradžioje nurodomas paraiškos pateikimo dienai per dvejus paskutinius kalendorinius metus pareiškėjo administruojamose programose bendrų verslo, mokslo ir studijų institucijų, inovacinių tinklų vykdomų projektų skaičius.	Skaičius	Nurodomas bendrų verslo, mokslo ir studijų institucijų, inovacinių tinklų projektų skaičius projekto pradžioje.

Projekto vykdytojas.
5.	Pokyčio rezultato rodiklis (kintantis): Bendrų verslo, mokslo ir studijų institucijų, inovacinių tinklų projektų skaičiaus padidėjimas per 2 metus po projekto įgyvendinimo.	Paaiškinimai: Planuojama (2 metai po projekto įgyvendinimo) rodiklio reikšmė įtraukiama į projekto finansavimo ir administravimo sutartį. Šis rodiklis yra pagalbinis, siekiant atsiskaityti už rezultato rodiklį „Bendrų verslo, mokslo ir studijų institucijų, inovacinių tinklų projektų skaičiaus padidėjimas per 2 metus po projekto įgyvendinimo“.	Skaičius	Nurodomas bendrų verslo, mokslo ir studijų institucijų, inovacinių, kurie įgyvendinami priemonės veiklų dėka, tinklų projektų skaičius nuo projekto pradžios iki galutinės atsiskaitymo datos.

Projekto vykdytojas.
6.	Produkto rodiklis: MTTP ir inovacijų aplinkos gerinimo projektai.	Sąvokos Projektas – ekonomiškai nedalomų ir tikslią funkciją atliekančių veiklos rūšių visuma, turinti apibrėžtą biudžetą, įgyvendinimo laikotarpį ir aiškiai nustatytus tikslus. Pastaba. Projekto vykdytojas, be šio produkto rodiklio, privalo pasirinkti bent vieną iš toliau nurodytų produkto rodiklių.	Skaičius	Skaičiuojami sėkmingai užbaigti MTTP ir inovacijų gerinimo projektai.	Pirminiai šaltiniai: galutinė projekto įgyvendinimo ataskaita.	Įgyvendinus projektą.	Projekto vykdytojas.

Antriniai šaltiniai: mokėjimo prašymai (informacija pateikiama mokėjimo prašymo 3 punkte „Stebėsenos rodikliai“.	Kas ketvirtį su mokėjimo prašymu. Galutinai už rodiklio pasiekimą atsiskaitoma su galutiniu mokėjimo prašymu

7.	Produkto rodiklis: Įgyvendintos MTTP srities ir inovacijų populiarinimo ir sklaidos priemonės.	Sąvokos Inovacija – tai naujos technologijos, nauji gaminiai, taip pat ir vadybos, švietimo, dizaino naujovės, informacinių technologijų sklaida ir kita.	Skaičius	Sumuojamos įgyvendintos MTTP srities ir inovacijų populiarinimo ir sklaidos priemonės.	Pirminiai šaltiniai: dokumentai, įrodantys, kad buvo įgyvendintos MTTP srities ir inovacijų populiarinimo ir sklaidos priemonės (darbų priėmimo–perdavimo aktai, sutartys, duomenų bazės, informacijos portalas, vaizdinė medžiaga ir panašiai).	Projekto įgyvendinimo laikotarpiu.	Projekto vykdytojas.

Antriniai šaltiniai: mokėjimo prašymai (informacija pateikiama mokėjimo prašymo 3 punkte „Stebėsenos rodikliai“).	Kas ketvirtį su mokėjimo prašymu.

8.	Produkto rodiklis: Įgyvendintos verslo ir mokslo bendradarbiavimo ir inovacijų tinklų kūrimosi skatinimo priemonės.	Sąvokos Inovacinis tinklas – tai ne mažiau kaip trijų subjektų grupė, kurią sieja veiklos, susijusios su MTTP, inovacijų kūrimu, diegimu, inovacijų paramos paslaugomis, orientacija į bendro tikslo siekimą arba bendrų funkcijų vykdymą. Inovacijų tinklo dalyviais gali būti verslo įmonės, klasteriai, mokslinių tyrimų institucijos, integruoti mokslo, studijų ir verslo centrai (slėniai), verslo ir inovacijų paramos organizacijos ir panašiai.	Skaičius	Sumuojamos įgyvendintos verslo ir mokslo bendradarbiavimo ir inovacijų tinklų kūrimosi skatinimo priemonės.	Pirminiai šaltiniai: dokumentai, įrodantys, kad buvo įgyvendintos verslo ir mokslo bendradarbiavimo ir inovacijų tinklų kūrimosi skatinimo priemonės (darbų priėmimo–perdavimo aktai, sutartys ir panašiai).	Projekto įgyvendinimo laikotarpiu.	Projekto vykdytojas.

Antriniai šaltiniai: mokėjimo prašymai (informacija pateikiama mokėjimo prašymo 3 punkte „Stebėsenos rodikliai“).	Kas ketvirtį su mokėjimo prašymu.

_________________